open-index/open-wikipedia-markdown huggingface dataset:
വഷളൻ ബൈബിൾ

1631-ൽ റോബർട്ട് ബാർക്കറുടേയും മാർട്ടിൻ ലൂക്കാസിന്റേയും ചുമതലയിൽ ലണ്ടണിലെ രാജകീയ മുദ്രണാലയത്തിൽ അച്ചടിച്ച ഇംഗ്ലീഷ് ബൈബിളാണ് **വഷളൻ ബൈബിൾ**(Wicked Bible) എന്നറിയപ്പെടുന്നത്.   1611-ലെ പ്രഖ്യാതമായ ജെയിംസ് രാജാവിന്റെ ബൈബിളിന്റെ(King James Bible) പുന:പ്രസാധനം എന്ന നിലയിൽ അച്ചടിക്കപ്പെട്ട ഇത്  "ജാരബൈബിൾ"(Adulterous Bible),  "പാപികളുടെ ബൈബിൾ"(Sinners' Bible) എന്നീ പേരുകളിലും അറിയപ്പെടുന്നു.  പുറപ്പാടിന്റെ പുസ്തകത്തിലെ പത്തു പ്രമാണങ്ങളിൽ "നീ വ്യഭിചാരം ചെയ്യരുത്"(Thou shalt not commit adultery) എന്ന ഏഴാം പ്രമാണം, "അരുത്"(not) എന്ന വാക്ക് അച്ചടിപ്പിശകിൽ വിട്ടുപോയതിനാൽ "നീ വ്യഭിചാരം ചെയ്യണം" എന്നായിപ്പോയതാണ് ഈ ബൈബിളിന് കുപ്രസിദ്ധിയും വഷളൻ ബൈബിൾ എന്ന പേരും നേടിക്കൊടുത്തത്.  ബൈബിൾ പതിപ്പിൽ ഇത്തരമൊരു പിഴ കടന്നു കൂടിയത് ചാൾസ് ഒന്നാമൻ രാജാവിനേയും കാന്റർബറിയിലെ മെത്രാപ്പോലീത്തയായിരുന്ന ജോർജ്ജ് ആബട്ടിനേയും രോഷാകുലരാക്കി. മെത്രാപ്പോലീത്ത അതിനെക്കുറിച്ച് ഇങ്ങനെ പരിതപിച്ചു:

രാജാവിന്റെ ഉത്തരവിൻ പ്രകാരം, വഷളൻ ബൈബിളിന് ഉത്തരവാദികളായിരുന്നവരെ ഉന്നതനീതിപീഠമായ സ്റ്റാർ ചേംബറിൽ വിളിച്ചുവരുത്തി വിചാരണചെയ്യുകയും, കൃത്യവിലോപം തെളിഞ്ഞപ്പോൾ അവർക്ക് 300 പൗണ്ട് പിഴശിക്ഷനൽകുകയും അച്ചടി ലൈസൻസ് റദ്ദാക്കുകയും ചെയ്തു.  ആ പതിപ്പിലെ ആയിരത്തോളം വരുന്ന പ്രതികൾ കത്തിച്ചുകളഞ്ഞു. 

വഷളൻ ബൈബിളിന്റെ പ്രതികൾ മിക്കവാറും നശിപ്പിക്കപ്പെട്ടെങ്കിലും പതിനൊന്നെണ്ണം നിലവിലുണ്ട്.   ആ പ്രതികളിലൊന്ന്, ന്യൂ യോർക്ക് പൊതു ഗ്രന്ഥശാലയിലെ അസുലഭഗ്രന്ഥങ്ങളുടെ ശേഖരത്തിന്റെ ഭാഗമാണ്; അമേരിക്കൻ ഐക്യനാടുകളിൽ മിസോറി സംസ്ഥാനത്തെ ബ്രാൻസണിലുള്ള ബൈബിൾ മ്യൂസിയത്തിൽ മറ്റൊരു പ്രതിയുണ്ട്.  ലണ്ടണിലെ ബ്രിട്ടീഷ് മ്യൂസിയത്തിലുള്ള പ്രതി, അച്ചടിപ്പിശകുള്ള ദൈവകല്പനയുടെ പുറം തുറന്ന അവസ്ഥയിൽ 2009 സെപ്തംബർ മാസം വരെ സൗജന്യമായി പ്രദർശിപ്പിച്ചിരുന്നു..

## 'ഗൂഢാലോചന'
വഷളൻ ബൈബിളിലെ ആറാം പ്രമാണത്തിൽ കടന്നുകൂടിയ പ്രമാദമായ അച്ചടിപ്പിശക് ഗൂഢാലോചനയുടെ ഫലമായിരുന്നു എന്നും നിർദ്ദേശിക്കപ്പെട്ടിട്ടുണ്ട്. ഇതനുസരിച്ച് റോബർട്ട് ബാർക്കറുടെ ശത്രുക്കളും മുൻ-ബിസിനസ് പങ്കാളികളും ആയിരുന്ന ജോൺ ബില്ലും ബോൺഹാം നോർട്ടണും ചേർന്ന് മനഃപൂർവ്വം ഉണ്ടാക്കിയതായിരുന്നു ഈ അബദ്ധം.  ഒരു രാത്രി അച്ചടിശാല ഭേദിച്ചു കടന്ന ബില്ലും നോർട്ടണും, ലിപി നിരത്തി തയ്യാറാക്കി വച്ചിരുന്ന അച്ചിൽ നിന്ന് 'n-o-t' എന്ന ത്രയക്ഷരി എടുത്തുമാറ്റിയെന്നാണു വാദം.

## പ്രതികരണങ്ങൾ

സഭയ്ക്കുള്ളിൽ നിന്നുണ്ടായ പ്രതികരണങ്ങൾക്കു പുറമേ, വഷളൻ ബൈബിൾ ഉടനേ തന്നെ ചരിത്രകാരന്മാരുടെ ശ്രദ്ധയും ആകർഷിച്ചു. അത്തരം പ്രതികരണങ്ങളിൽ ഒന്ന് ഇങ്ങനെയായിരുന്നു:

## നുറുങ്ങുകൾ

*കോളിളക്കമുണ്ടാക്കിയ വഷളൻ ബൈബിളിന്റെ പേരിൽ 1631-ൽ ശിക്ഷിക്കപ്പെട്ട‍ അച്ചടിക്കാർ തന്നെ, പത്തുവർഷം കഴിഞ്ഞ് 1641-ൽ അച്ചടിപ്പിശകുള്ള മറ്റൊരു ബൈബിൾ കൂടി പ്രസിദ്ധീകരിച്ചു. പുതിയനിയമത്തിലെ വെളിപാട് പുസ്തകം 21-ആം അദ്ധ്യായം ആദ്യവാക്യത്തിന്റെ അവസാനഭാഗത്ത് "ഇല്ല" (no) എന്ന പദം വിട്ടുകളഞ്ഞതാണ് ഇത്തവണ പ്രശ്നമായത്.  ഈ പിഴമൂലം, "അപ്പോൾ സമുദ്രം ഇല്ലാതായി" (And there was no more sea) എന്ന വാക്യം, "അപ്പോൾ ഏറെ സമുദ്രം ഉണ്ടായി" (And there was more sea) എന്നായിത്തീർന്നു.

*2008-ൽ വഷളൻ ബൈബിളിന്റെ നിലവിലുള്ള പ്രതികളിലൊന്ന് 89,500 ഡോളറിന് വില്പനയ്ക്കായി പരസ്യം ചെയ്യപ്പെട്ടിരുന്നു.

## അവലംബം


വിഭാഗം:ബൈബിൾ
വിഭാഗം:മതഗ്രന്ഥങ്ങൾ
മേനക

തെന്നിന്ത്യൻ ചലച്ചിത്ര ലോകത്തെ അറിയപ്പെടുന്ന ഒരു നടിയാണ് മേനക. 1980-86 കാലഘട്ടത്തിലായിരുന്നു മേനക സജീവമായി അഭിനയരംഗത്ത് ഉണ്ടായിരുന്നത്. മേനകയുടെ 116 ചിത്രങ്ങളിൽ അധികവും മലയാളത്തിലായിരുന്നു. ചില കന്നഡ ചിത്രങ്ങളിലും തെലുഗു ചിത്രങ്ങളിലും മേനക അഭിനയിച്ചിരുന്നു. പ്രേം നസീർ, സോമൻ, സുകുമാരൻ തുടങ്ങിയ പല മുൻനിര നായകന്മാരുടെ കൂടെയും മേനക അഭിനയിച്ചിരുന്നുവെങ്കിലും ശങ്കറിന്റെ ജോഡിയായി അഭിനയിച്ച ചിത്രങ്ങളാണ് മേനകയെ കൂടുതൽ പ്രേക്ഷകർക്ക് പ്രിയങ്കരിയാക്കിയത്.

19 വർഷത്തോളം അഭിനയരംഗത്ത് നിന്ന് മാറിനിന്നതിനുശേഷം *കളിവീട്* എന്ന ടെലിവിഷൻ പരമ്പരയിലൂടെ മേനക അഭിനയരംഗത്തേയ്ക്ക് തിരിച്ച് വന്നു.

മേനകയുടെ ഭർത്താവ് സുരേഷ് കുമാർ സം‌വിധാനം ചെയ്ത *[[അച്ഛനെയാണെനിക്കിഷ്ടം]]* (2001) എന്ന ചിത്രം നിർമ്മിച്ചുകൊണ്ട് മേനക നിർമ്മാണരംഗത്തേയ്ക്കും കടന്ന് വന്നു. ബിജു മേനോൻ ആയിരുന്നു ഈ ചിത്രത്തിലെ നായകൻ. പിന്നീട് ഷാജി കൈലാസ് സം‌വിധാനം നിർവഹിച്ച *ശിവം* (2002) എന്ന ചിത്രവും മേനക നിർമ്മിക്കുകയുണ്ടായി. ബിജു മേനോൻ ആയിരുന്നു ഈ ചിത്രത്തിലേയും നായകൻ.

## അഭിനയിച്ച ചിത്രങ്ങൾ

#### മലയാളം

## അവലംബം


വർഗ്ഗം:മലയാളചലച്ചിത്രനടിമാർ
വർഗ്ഗം:1963-ൽ ജനിച്ചവർ
വർഗ്ഗം:ചലച്ചിത്ര ദമ്പതികൾ
വെണ്ണിയോട്

കേരളത്തിൽ വയനാട് ജില്ലയിലെ കോട്ടത്തറ പഞ്ചായത്തിലെ ഒരു ഗ്രാമമാണ്‌ വെണ്ണിയോട്.കോട്ടത്തറ വില്ലേജിലാണ് ഇത് സ്ഥിതി ചെയ്യുന്നത്. കബനി നദിയുടെ കൈവഴിയായ വലിയപുഴയുടെയും ചെറിയ പുഴയുടെയും ഇടയിലാണ് വെണ്ണിയോട് അങ്ങാടി സ്ഥിതി ചെയ്യുന്നത്. ധാരാളം ഇഷ്ടിക നിർമ്മാണ ശാലകളും ഇഷ്ടിക കളങ്ങളും വെണ്ണിയോടിനും പരിസര പ്രദേശങ്ങളിലുമായി പ്രവർത്തിക്കുന്നുണ്ട്. വയലുകൾ കുഴിച്ചു ഇഷ്ടിക കാലങ്ങൾക്കായി മണ്ണെടുത്ത് വലിയ  കുഴികൾ ആക്കി   മാറ്റി പിന്നീട് ഉപേക്ഷിക്കുന്ന അവസ്ഥ ഇവിടെയുണ്ട് .ഈ ചൂഷണം വലിയ പാരിസ്ഥിതിക പ്രശ്നങ്ങൾക്ക് കാരണമാകുന്നു  .

പണിയ വിഭാഗത്തിൽ പെട്ട ആദിവാസികൾ ധാരാളമായി വസിക്കുന്ന ഒരു ഗ്രാമമാണ് ഇത്.

## ആരാധനാലയങ്ങൾ
മദർ തെരേസയുടെ നാമധേയത്തിലുള്ള ഇന്ത്യയിലെ ആദ്യ ദേവാലയം ഈ ഗ്രാമത്തിലാണ് ഉള്ളത്. 

## അവലംബം
വയനാട്ടിലെ വെണ്ണിയോട് തെരേസാപള്ളി

വർഗ്ഗം:വയനാട് ജില്ലയിലെ ഗ്രാമങ്ങൾ
ഇൻകാൻഡസന്റ് വിളക്ക്

[ലഘു|80px|right| 60 W [ഇൻകാൻഡസന്റ് വിളക്ക്]]
വൈദ്യുത ചാലകത്തിന്റെ പ്രതിരോധം മൂലമുണ്ടാകുന്ന താപത്താൽ ചാലകം സ്വയം ജ്വലിച്ച് പ്രകാശം തരുന്നയിനം വൈദ്യുതവിളക്കുകളെ  **ഇൻകാൻഡസന്റ്  വിളക്ക്**  എന്നു വിളിക്കുന്നു. ഇൻകാൻഡസന്റ് വിളക്ക് സാധാരണയായി അതിന്റെ ആകൃതി മൂലം **ബൾബ്** എന്നും അറിയപ്പെടുന്നു.   ഇൻകാൻഡസന്റ് വിളക്കിനുള്ളിൽ വൈദ്യുതി പ്രവഹിക്കുന്ന കനം കുറഞ്ഞ നാരുപോലുള്ള ഭാഗത്തിനെ ഫിലമെന്റ് എന്നു വിളിക്കുന്നു. തോമസ് ആൽ‌വ എഡിസൺ ആണ് ബൾബ് കണ്ടു പിടിച്ചത്. ടങ്സ്റ്റൺ ആണ് സാധാരണ ഫിലമെന്റ് ഉണ്ടാക്കുവാൻ ഉപയോഗിക്കുന്ന മൂലകം.

## പ്രത്യേകതകൾ
പല വലിപ്പത്തിലും  പല വോൾട്ടേജിലും  അതായത്  1.5 വോൾട്ടിന്റെ ടോർച്ച് ബൾബ് മുതൽ 230 വോൾട്ടിന്റെ ബൾബ് വരെ ലഭ്യമാണ്.വില തീരെ കുറവാണ്. നേർരേഖാ വൈദ്യുതിയിലും  പ്രത്യാവർത്തിധാരാ വൈദ്യുതിയിലും  ഇത് പ്രവർത്തിക്കുന്നു. ഇതിനാൽ ബൾബ് ജനകീയമാകപ്പെട്ടു.

## പോരായ്മകൾ
നാം നൽകുന്ന വൈദ്യുതിയുടെ 90 ശതമാനം  ഫിലമെന്റ് ചൂടാക്കാൻ ഉപയോഗിക്കുന്നു. ബൾബിന്റെ പ്രകാശ ദക്ഷത 10 മുതൽ 15 ശതമാനം  വരെയാണ്.അതായത് 100 രൂപയ്ക്കുള്ള വൈദ്യുതി കൊടുത്താൽ 10 രൂപയ്ക് പ്രകാശവും  90   രൂപയ്ക് ചൂടും ലഭിക്കുന്നു. നമ്മുടെ കാലാവസ്ഥയ്ക്ക് ചൂട് ആവശ്യമില്ല.സാധാരണ ബൾബിനു തുല്യ പ്രകാശം നൽകുന്ന അതിന്റെ അഞ്ചിൽ ഒന്നു വൈദ്യുതി ഉപയോഗിക്കുന്ന  കോമ്പാക്ട് ഫ്ലൂറസന്റ് വിളക്കുകൾ വിപണിയിൽ സജീവമായത് ബൾബിന്റെ പ്രചാരം കുറയുവാൻ കാരണമാകുന്നു.
9w ന്റെ Led ബൾബുകൾ നിലവിൽ വന്നതും കുറഞ്ഞ വൈദ്യുതിയിൽ സാധാരണ ബൾബി ലേതിൽ നിന്ന് വ്യത്യസ്തമായി Led ബൾബ് കുറഞ്ഞ താപം പുറത്തുവിടുകയും കൂടുതൽ വെളുത്ത നിറമുള്ള പ്രകാശം പുറത്തുവിടുകയും ചെയ്യുന്നതിനാൽ ഗാർഹിക ആവശ്യങ്ങളിൽ നിന്ന് ഫിലമെന്റ് ബൾബ് അപ്രത്യക്ഷമായി

## ഉപയോഗങ്ങൾ
മുട്ട വിരിയിക്കുവാനുള്ള ഇൻക്യുബേറ്റർ, പാമ്പിനെ വളർത്തുന്ന ഇടങ്ങളിൽ, കോഴി വളർത്തൽ കേന്ദ്രങ്ങൾ മുതലായ ഇടങ്ങളിൽ ഇത്തരം ബൾബ് ഉപയോഗിക്കുന്നു. സാധാരണ ബൾബിനു തുല്യ പ്രകാശം നൽകുന്ന അതിന്റെ അഞ്ചിൽ ഒന്നു വൈദ്യുതി ഉപയോഗിക്കുന്ന  കോമ്പാക്ട് ഫ്ലൂറസന്റ് വിളക്കുകൾ വിപണിയിൽ സജീവമായത് ബൾബിന്റെ പ്രചാരം കുറയുവാൻ കാരണമാകുന്നു.

## അവലംബം
മലയാള മനോരമ  പഠിപ്പുര 2008 സെപ്റ്റംബർ 5
കുംഭകോണം

തമിഴ്നാട്ടിലെ തഞ്ചാവൂർ ജില്ലയിൽ തഞ്ചാവൂർ നഗരത്തിൽനിന്നും 40 കിലോമീറ്റർ അകലെയായി സ്ഥിതിചെയ്യുന്ന ഒരു പട്ടണമാണ്‌  **കുംഭകോണം** . ബ്രിട്ടീഷ് ഇന്തയിലെ പ്രമാണങ്ങൾ പ്രകാരം ഇത് ഒരു സ്പെഷ്യൽ ഗ്രേഡ് മുനിസിപ്പാലിറ്റിയായിരുന്നു. തഞ്ചാവൂരിൽനിന്ന് 40 കിലോമീറ്ററും ചെന്നെയിൽനിന്ന് 273 കിലോമീറ്ററും അകലെയാണ് കുംഭകോണം സ്ഥിതിചെയ്യുന്നത്. കുഭംകോണം താലൂക്കിന്റെ ഹൈഡ്കോർട്ടേഷ്സും കുംഭകോണമാണ്. കാവേരി നദി(വടക്ക്), അരസലാർ നദി(തെക്ക്) എന്നീ രണ്ട് നദികൾക്കിടയിലാണ് കുംഭകോണം. 2011 ലെ കാനേഷുമാരി കണക്കെടുപ്പ് പ്രകാരം ഇവിടത്തെ ജനസംഖ്യ 140,156 ആണ്. ഹിന്ദുക്കളാണ് ഭൂരിപക്ഷം എന്നാൽ മുസ്ലീങ്ങളും ക്രിസ്ത്യാനികളും ഇവിടെ താമസിക്കുന്നുണ്ട്. അനേകം ക്ഷേത്രങ്ങൾ ഇവിടെ കാണപ്പെടുന്നതുകൊണ്ട് കുംഭകോണം "ക്ഷേത്രനഗരമായി" അറിയപ്പെടുന്നു. ഇവിടെ നടക്കുന്ന മഹാമഹം ഉത്സവം വിവിധ ദേശങ്ങളിൽ നിന്നുള്ള ആളുകളെ ആകർഷിക്കുന്നു. 

സംഘകാലഘട്ടം മുതലേ നിലവിലുള്ള ഒരു പ്രദേശമാണ് കുംഭകോണം. ചോളരാജാക്കന്മാർ, പല്ലവരാജാക്കന്മാർ, മദ്ധ്യകാല ചോളരാജാക്കന്മാർ, അന്ത്യകാല ചോളരാജാക്കന്മാർ, പാണ്ഡ്യന്മാർ, വിജയനഗര സാമ്രാജ്യം, മധുര നായ്ക്കന്മാർ, തഞ്ചാവൂർ നായ്ക്കന്മാർ, തഞ്ചാവൂർ മരതകൾ എന്നിവരെല്ലാം കുംഭകോണം ഭരിച്ചിരുന്നു. 

പ്രശസ്തഗണിതശാസ്ത്രജ്ഞനായിരുന്ന ശ്രീനിവാസ രാമാനുജൻ താമസിച്ചിരുന്നത് ഇവിടെ ആയിരുന്നു. ഇപ്പോൾ ഇവിടെ അദ്ദേഹം ​താമസിച്ചിരുന്ന വീട് മ്യൂസിയം ആയി സൂക്ഷിക്കുന്നു

വർഗ്ഗം:തമിഴ്നാട്ടിലെ പട്ടണങ്ങൾ
പിരിയാണി

രണ്ട് വസ്തുക്കളെ തമ്മിൽ കൂട്ടി ഇണക്കാൻ ഉപയോഗിക്കുന്ന ഒരു ഉപാധിയാണ് **പിരിയാണി** (screw - സ്ക്രൂ). ഒരു ദണ്ഡിന്റെ വശങ്ങളിൽ പിരിയിട്ടാണ് ഇവ നിർമ്മിക്കുക. ദ്വാരത്തിലെ അനുപൂരകമായ പിരിയിൽ ഇട്ടു മുറുക്കാൻ സാധിക്കുന്ന വിധമാണ് ചില പിരിയാണികൾ നിർമ്മിക്കുന്നത്. മരമോ അതു പോലുള്ള മൃദു പദാർത്ഥങ്ങളിലോ തുളച്ചു കയറ്റുന്ന തരം പിരിയാണികളും ഉണ്ട്. ഒരറ്റത്ത് ഒരു തല(head)‌യും മറ്റെഅറ്റത്ത് ഒരു പിരി(groove)യുമാണ് പിരിയാണിക്കുള്ളത്.

വർഗ്ഗം:ലഘുയന്ത്രങ്ങൾ
സമാന്തര കംപ്യൂട്ടിങ്ങ്

ഒന്നിലേറെ ഗണിതക്രിയകൾ ഒരേസമയം ചെയ്തുകൊണ്ട് നടത്തുന്ന കംപ്യൂട്ടിങ്ങ് രീതിയാണ്‌ **സമാന്തര കമ്പ്യൂട്ടിങ്ങ്**. നിർദ്ധാരണം ചെയ്യേണ്ട പ്രശ്നത്തെ കുറെയേറെ ചെറുപ്രശ്നങ്ങളായി വിഭജിക്കുകയും ഇവയ്ക്ക് സമാന്തരമായി നിർദ്ധാരണം കാണുകയും ചെയ്തുകൊണ്ടാണ്‌ സമാന്തര കമ്പ്യൂട്ടിങ്ങ്  പ്രവർത്തിക്കുന്നത്. പ്രശ്നനിർദ്ധാരണത്തിന്റെ വേഗം വർദ്ധിപ്പിക്കാൻ ഇത് സഹായിക്കുന്നു. ബിറ്റ് ലെവൽ സമാന്തരത്വം, ഇൻസ്ട്രക്ഷൻ ലെവൽ സമാന്തരത്വം, ഡാറ്റ ലെവൽ സമാന്തരത്വം, ടാസ്ക് സമാന്തരത്വം എന്നിങ്ങനെ സമാന്തര കംപ്യൂട്ടിങ്ങിന്‌ വിവിധ രൂപങ്ങളുണ്ട്. 

വർഷങ്ങളായി സമാന്തര കംപ്യൂട്ടിങ്ങ് ഉപയോഗത്തിലുണ്ടെങ്കിലും പ്രോസസ്സർ ക്ലോക്ക് ആവൃത്തി വർദ്ധിപ്പിക്കുന്നതിലുള്ള പ്രായോഗികപരിമിതികൾ മൂലം സമാന്തര കംപ്യൂട്ടിങ്ങിന്‌ പ്രാധാന്യം വർദ്ധിച്ചുവരുന്നു. ഉയർന്ന ക്ലോക്ക് ആവൃത്തിയുള്ള പ്രോസസ്സറുകൾ വളരെയധികം ഊർജ്ജം ആവശ്യപ്പെടുന്നതിനാൽ മൾട്ടികോർ പ്രോസസ്സറുകളുടെ ഉപയോഗമുൾപ്പെടെയുള്ള സമാന്തര കമ്പ്യൂട്ടിങ്ങ് രീതികൾക്ക് പ്രചാരം വർദ്ധിച്ചുവരുന്നുണ്ട്. 

ഹാർഡ്‌വെയർ സമാന്തര കമ്പ്യൂട്ടിങ്ങ് സാധ്യമാക്കുന്നത് ഏത് തലത്തിലാണ്‌ എന്നതിനനുസരിച്ച് സമാന്തര കംപ്യൂട്ടറുകളെ തരംതിരിക്കാം. *മൾട്ടികോർ കംപ്യൂട്ടറുകളിലും* *മൾട്ടിപ്രോസസ്സർ കംപ്യൂട്ടറുകളിലും* ഒര്‌ കംപ്യൂട്ടറിൽ തന്നെ ഒന്നിലധികം പ്രോസസ്സറുകളുണ്ടാകും. ഇവയാണ്‌ സമാന്തര കംപ്യൂട്ടിങ്ങ് സാധ്യമാക്കുന്നത്. എന്നാൽ *ക്ലസ്റ്ററുകൾ*, *മാസ്സീവ് പാരലൽ പ്രോസസ്സറുകൾ* (MPP), *ഗ്രിഡുകൾ* എന്നിവയിൽ എന്നിവയിൽ ഒന്നിലധികം കംപ്യൂട്ടറുകൾ ഒരേ പ്രശ്നത്തിന്‌ നിർദ്ധാരണം കാണാൻ സമാന്തരമായി ഉപയോഗിക്കുന്നു. ചില പാരലൽ ടാസ്കുകൾ ചെയ്യുന്ന വേഗം വർദ്ധിപ്പിക്കാനായി പ്രത്യേക പാരലൽ ആർക്കിടെച്ചറുകൾ സാധാരണ പ്രോസസ്സറുകളോടൊപ്പം ഉപയോഗിക്കുകയും ചെയ്യുന്നു.

പാരലൽ അൽഗൊരിതങ്ങൾ നിർമ്മിക്കുകയെന്നത് സാധാരണ സീക്വെൻഷ്യൽ അൽഗൊരിതങ്ങൾ നിർമ്മിക്കുന്നതിനെക്കാൾ വിഷമകരമാണ്‌. സാധാരണ അൽഗൊരിതങ്ങളിൽ കാണാത്ത തരം ബഗ്ഗുകളും പാരലൽ അൽഗൊരിതങ്ങളിൽ കടന്നുവരാം. വിവിധ പ്രോസസ്സിങ്ങ് യൂണിറ്റുകൾ തമ്മിലുള്ള ആശയവിനിമയം, സിങ്ക്രൊണൈസേഷൻ എന്നിവ ബഗ്ഗുകളില്ലാതെ സാധ്യമാക്കുക എന്നതാണ്‌ പാരലൽ അൽഗൊരിതങ്ങൾ നിർമ്മിക്കുന്നതിലെ ഏറ്റവും വിഷമകരമായ ഘടകം.

സമാന്തര കംപ്യൂട്ടിങ്ങ് വഴി കംപ്യൂട്ടിങ്ങ് വേഗം എത്രകണ്ട് വർദ്ധിക്കുമെന്ന് കണ്ടെത്താൻ ആംഡാൽ നിയമം ഉപയോഗിക്കാം.

## അവലംബം

വർഗ്ഗം:കമ്പ്യൂട്ടിങ്ങ്‌
കോംപാക്

**കോംപാക് കമ്പ്യൂട്ടർ കോർപ്പറേഷൻ** 1982-ൽ അമേരിക്കയിൽ സ്ഥാപിതമായി. ഒരു കാലത്ത് ലോകത്തിലെ ഏറ്റവും വലിയ പേഴ്സണൽ കമ്പ്യൂട്ടർ നിർമാതാവായിരുന്ന ഈ കമ്പനി ഇപ്പോൾ ഹ്യൂലറ്റ് പക്കാർഡിന്റെ ഭാഗമാണ്‌.

## ആരംഭം
ടെക്സാസ് ഇൻസ്ട്രുമെന്റ്സിലെ മുതിർന്ന ഉദ്യോഗസ്ഥരായിരുന്ന റോഡ് കാനിഓൺ, ജിം ഹാരിസ്, ബിൽ മുർട്ടോ എന്നിവരാണു കോംപാകിന്റെ സ്ഥാപകർ. കോംപാകിന്റെ തുടക്കത്തിലെ മൂലധനം 3000 ഡോളറായിരുന്നു.

## ഉത്പന്നങ്ങൾ
1983 ൽ ഐ.ബി.എം പി.സി. മാതൃക നിർമിച്ചായിരുന്നു കോംപാക് വിപണിയിൽ‍ പ്രവേശിച്ചത്. ഉത്പന്നങ്ങളുടെ വിലയും ഗുണമേൻമയും പ്രവർത്തനവേഗവും കോംപാകിനെ വളരെ വേഗത്തിൽ ജനപ്രിയമാക്കിത്തീർത്തു. കോംപാകിന്റെ ആദ്യ കമ്പ്യൂട്ടർ ആയ കോംപാക് പോർട്ടബ്ൾ ഇന്നത്തെ ലാപ്‌ടോപ്പിന്റെ ആദ്യ രൂപമായി കണക്കാക്കപ്പെടുന്നു. 1984 ൽ 8086 പ്രോസ്സസർ ഉപയോഗിക്കുന്ന ഡെസ്ക് പ്രോ വിപണിയിലിറക്കി. തുടർന്ന് 1986 ൽ കോംപാക് ഡെസ്ക് പ്രോ 386 പുറത്തിറങ്ങി.

## വളർച്ച

1989 ൽ കോംപാക് പി.സി(X86) മാത്രുകയിലുള്ള ലോകത്തിലെ ആദ്യത്തെ സെർവർ സിസ്റ്റംപ്രൊ പുറത്തിറക്കി, രണ്ടു പ്രോസസ്സർ സാധ്യമായിരുന്ന ഇവയിൽ റയിഡ് സംവിധാനമുണ്ടായിരുന്നു. ഏതാനും വർഷം വിപണിയിൽ ഉണ്ടായിരുന്ന ഈ സെർവർ മാതൃക പിന്നീട് പ്രോലയിന്റ് ശ്രേണിക്ക് വഴിമാറി.1990 കളിൽ കോംപാക് റീട്ടെയിൽ വിപണിയിൽ പെർസാരിയോ കമ്പ്യൂട്ടർ ഇറക്കി താരതമ്യേന വില കുറഞ്ഞ ഇവ വളരെ വേഗം വിപണി പിടിച്ചടക്കി.ക്രമേണ കോംപാക് ലോകത്തിലെ ഏറ്റവും വലിയ കമ്പ്യൂട്ടർ ഉത്പാദകരായി വളർന്നു.
1997 ൽ കോംപാക് ടാൻഡം കമ്പ്യൂട്ടേർസ് എന്ന സ്ഥാപനത്തെ വാങ്ങിച്ചു.അവരുടെ നോൺ സ്റ്റോപ് ഓപ്പറേറ്റിങ്ങ് സിസ്റ്റം കോംപാകിനെ എന്റർപ്രൈസ് സെർവർ രംഗത്ത് എത്തിച്ചു.
1998 ൽ ഡിജിറ്റൽ എക്യൂപ്മെന്റ് കോർപറേഷൻ (DEC) എന്ന സ്ഥാപനത്തെ കൂടി വാങ്ങിച്ചതോടെ കോംപാക് എൻറ്റർപ്രയിസ് സെർവർ രംഗത്ത് ശക്തരായി. ഡിജിറ്റലിന്റെ ആല്ഫാ സെർവറുകളും ട്രൂ-64, വി.എം.എസ് (വെർച്വൽ മെമ്മറി സിസ്റ്റം) തുടങ്ങിയ ഓപ്പറേറ്റിങ്ങ് സിസ്റ്റങ്ങളും വളരെ സ്ഥിരത ഉള്ളവ ആയിരുന്നു. ഈ ഉത്പന്നങ്ങൾ കോംപാക് തങ്ങളുടെ ശ്രേണിയിൽ ഉൾപ്പെടുത്തി.

## ലയനം
2002 ൽ കോംപാക് ഓഹരി ഉടമകളുടെ വളരെയധികം എതിർപ്പുകൾക്ക് ഒടുവിൽ ഹ്യൂലറ്റ് പക്കാർഡിൽ ലയിച്ചു.ഈ ലയനം എച്.പി യെ ലോകത്തിലെ ഏറ്റവും വലിയ ഐ.റ്റി.സ്ഥാപനമായി മാറ്റാൻ സഹായിച്ചു. എച്.പി പല കോംപാക് ഉത്പന്നങ്ങളും സ്വന്തം പേരിലേക്കു മാറ്റി വിപണിയിൽ എത്തിച്ചു.

## അവലംബം
* http://www.webhostingreport.com/learn/compaq.html \
ഡൗൺ സിൻഡ്രോം

മനുഷ്യശരീരത്തിലെ കോശങ്ങളിൽ മർമ്മത്തിലുള്ള ക്രോമസോമുകളിൽ 21-ആം ക്രോമസോം ജോഡിയ്ക്കൊപ്പം ഒരു 21ആം ക്രോമസോം കൂടി അധികരിച്ചുവരുന്ന അവസ്ഥയാണ്‌ **ഡൗൺ സിൻഡ്രോം**. ട്രൈസോമി 21, ട്രൈസോമി ജി എന്നീ പേരുകളിലും ഇത് അറിയപ്പെടുന്നു. 1866-ൽ ഈ രോഗാവസ്ഥ ആദ്യമായി വിശദീകരിച്ച ബ്രിട്ടീഷ് ഡോക്ടറായ ജോൺ ലാങ്ഡൺ ഡൗണിന്റെ പേരിലാണ്‌ ഈ രോഗം അറിയപ്പെടുന്നത്. 21-ആം ക്രോമസോം ജോഡിയിൽ ഒന്ന് അധികമായി വരുന്നതാണ്‌ രോഗകാരണം എന്ന് കണ്ടെത്തിയത് 1959-ൽ ജെറോം ലെഷോണറിലാണ്‌. 

ജനിച്ചുവീഴുന്ന 800 മുതൽ 1000 വരെ കുട്ടികളിൽ ഒരാൾക്ക് ഡൗൺ സിൻഡ്രോം ഉണ്ടാകാം. പ്രായമേറിയ അമ്മമാർക്ക് ജനിക്കുന്ന കുട്ടികളിൽ ഡൗൺ സിൻഡ്രോം നിരക്ക് കൂടുതലാണ്‌. അമ്നിയോസെന്റസിസ് എന്നറിയപ്പെടുന്ന പരിശോധനയിലൂടെ ഗർഭിണികൾക്ക് ഗർഭസ്ഥ ശിശുവിന് ഡൗൺ സിൻഡ്രോം ഉണ്ടോയെന്ന് അറിയാൻ കഴിയും. ഗർഭസ്ഥ ശിശുവിന് ഡൗൺ സിൻഡ്രോം ഉണ്ടെന്ന് കണ്ടെത്തിയാൽ അബോർഷൻ താല്പര്യമെങ്കിൽ തിരഞ്ഞെടുക്കാം. യുണൈറ്റഡ് കിംഗ്ഡത്തിലും യൂറോപ്പിലും ഇത്തരം 92% കേസുകളും നിർത്തലാക്കുന്നു.

ഡൗൺ സിൻഡ്രോം മാനസിക വൈകല്യത്തിന് കാരണമാകുന്നു. ഇത് സൗമ്യമോ കഠിനമോ ആകാം. ഡൗൺ സിൻഡ്രോം ഉള്ള ഒരു ചെറുപ്പക്കാരന്റെ ശരാശരി ഐക്യു 50 ആണ്. ഇത് 8 അല്ലെങ്കിൽ 9 വയസ്സുള്ള കുട്ടിയുടെ മാനസിക പ്രായത്തിന് തുല്യമാണ്. പക്ഷേ പലപ്പോഴും ഇത് വ്യക്തിയെ ആശ്രയിച്ചിരിക്കുന്നു. ഇത് വ്യാപകമായി വ്യത്യാസപ്പെടാം. പക്ഷേ തൃപ്തികരമായ രീതിയിൽ ജീവിതം നയിക്കണമെങ്കിൽ മിക്ക വ്യക്തികൾക്കും മേൽനോട്ടം ആവശ്യമാണ്. ഈ അവസ്ഥയിലുള്ള കുട്ടികൾ പുതിയ കാര്യങ്ങൾ പഠിക്കാൻ കൂടുതൽ സമയം എടുക്കും. ഡൗൺ സിൻഡ്രോം ഉള്ളവരോട് വിദ്യാഭ്യാസ സമ്പ്രദായത്തിലും പൊതുവായി സമൂഹത്തിലും വിവേചനം കാണാറുണ്ട്. മാർച്ച് 21 ലോക ഡൗൺ സിൻഡ്രോം ദിനമായി ആചരിക്കുന്നു.

## ലക്ഷണങ്ങൾ
അൻപതോളം ശാരീരികസവിശേഷതകൾ ഇത്തരത്തിലുള്ള കുട്ടികൾ കാണിക്കുന്നു. ഡൗൺ സിൻഡ്രോം ഉള്ള കുട്ടികൾക്ക് മാനസികവളർച്ചയും ശാരീരികവളർച്ചയും സാധാരണപോലെ ഉണ്ടാവുകയില്ല. കണ്ണുകൾക്കുതാഴെ സവിശേഷരീതിയിലുള്ള തൂങ്ങിയ ത്വക്കും വലുതും വീങ്ങിയതും മുന്നിലേയ്ക്ക് തുറിച്ചിരിക്കുന്നതുമായ നാവും ചെറിയ ശരീരവും സാമാന്യേന വലിയ കരളും പ്ലീഹയും ഇത്തരം കുട്ടികളുടെ സവിശേഷതകളാണ്.

## അവലംബം

വർഗ്ഗം:ജനിതക രോഗങ്ങൾ
ക്യൂഡ

thumb|300px|right|ക്യൂഡ പ്രോസസ്സിങ്ങ് ഫ്ലോ ഉദാഹരണം

എൻവിഡിയ കോർപ്പറേഷൻ വികസിപ്പിച്ചെടുത്ത പാരലൽ കംപ്യൂട്ടിങ്ങ് ആർക്കിടെച്ചറാണ്‌ **ക്യൂഡ** എന്ന ചുരുക്കപ്പേരിലറിയപ്പെടുന്ന **കംപ്യൂട്ട് യൂണിഫൈഡ് ഡിവൈസ് ആർക്കിടെക്ചർ**. എൻവിഡിയയുടെ ഗ്രാഫിക്സ് പ്രോസസ്സിങ്ങ് യൂണിറ്റുകളിൽ (GPU) ക്യൂഡയാണ്‌ കംപ്യൂട്ടിങ് എഞ്ചിൻ. ജി.പി.യുവിൽ പ്രവർത്തിക്കുന്ന പ്രോഗ്രാമുകൾ നിർമ്മിക്കാനായി 'സി ഫോർ ക്യൂഡ' എന്ന ഭാഷയിലാണ്‌ കോഡ് ചെയ്യുക. സി ഭാഷയിൽ എൻവിഡിയ എക്സ്റ്റെൻഷനുകൾ ചേർത്തതാണിത്. പാത്സ്കെയിൽ ഓപ്പൺ64 സി കംപൈലർ ഉപയോഗിച്ച് കംപൈലിങ്ങ് നടത്തുന്നു. ഓപ്പൺസിഎൽ, ഡയറക്റ്റ്കംപ്യൂട്ട് എന്നിവയുൾപ്പെടെയുള്ള കമ്പ്യൂട്ടേഷനൽ ഇന്റർഫേസുകളെ ക്യൂഡ സപ്പോർട്ട് ചെയ്യുന്നു. പൈത്തൺ, ഫോർട്രാൻ, ജാവ, മാറ്റ്ലാബ് എന്നീ ഭാഷകൾക്കായി തേഡ് പാർട്ടി റാപ്പറുകളുമുണ്ട്.

G8X ശ്രേണി മുതലുള്ള എല്ലാ എൻവിഡിയ ഗ്രാഫിക്സ് കാർഡുകളീലും (എൻവിഡിയ ജിഫോഴ്സ്, എൻവിഡിയ ക്വാഡ്രോ, എൻവിഡിയ ടെസ്ല) ക്യൂഡ പ്രവർത്തിക്കും. GeForce 8 ശ്രേണിക്കുവേണ്ടി നിർമ്മിച്ച ക്യൂഡ പ്രോഗ്രാമുകൾ മാറ്റങ്ങളൊന്നുമില്ലാതെതന്നെ ഭാവി എൻവിഡിയ വീഡിയോകാർഡുകളിലും ഉപയോഗിക്കാനാകുമെന്ന് എൻവിഡിയ ഉറപ്പുനൽകിയിട്ടുണ്ട്. ബൈനറി കോമ്പാറ്റിബിലിറ്റി ഉള്ളതിനാലാണിത്. 

ക്യൂഡ ഉപയോഗിക്കുന്ന എൻവിഡിയ ജി.പി.യുകൾ ഫലത്തിൽ സി.പി.യുകളെപ്പോലെ ഓപ്പൺ ആർക്കിടെക്ചറുകളായി വർത്തിക്കുന്നു. എന്നാൽ ജി.പി.യുകൾക്ക് സമാന്തര, മൾട്ടികോർ ഘടനയാണുള്ളത്. ഓരോ കോറിനും ഒരേ സമയം ആയിരക്കണക്കിന്‌ ഗണിതക്രിയകൾ ചെയ്യാനാകും. ഇത്തരം ആർകിടെച്ചറിനുവേണ്ടി നിർമ്മിക്കുന്ന പ്രോഗ്രാമുകളെ പതിന്മടങ്ങ് വേഗത്തിലാക്കാൻ ജി.പി.യുവിന്‌ സാധിക്കുന്നു.

കംപ്യൂട്ടർ ഗേമിംഗ് വ്യവസായത്തിൽ ഗ്രാഫിക്സ് റെൻഡറിംഗിനു പുറമെ ഗെയിമിനകത്ത് സങ്കീർണ്ണ ഗണിതക്രിയകൾ നടത്താനും ജി.പി.യുകളാണ്‌ ഉപയോഗിക്കുന്നത്. കമ്പ്യൂട്ടേഷണൽ ജീവശാസ്ത്രം, ഗൂഢശാസ്ത്രം മുതലായ മേഖലകളിൽ ഗ്രാഫിക്കൽ അല്ലാത്ത ആപ്ലിക്കേഷനുകളെ പത്തിരട്ടിയോളം വേഗത്തിലാക്കാൻ ക്യൂഡ ഉപയോഗിക്കപ്പെട്ടിട്ടുണ്ട്.

ക്യൂഡ ഒരു നിമ്നതല എ.പി.ഐ.യും ഉന്നതതല എ.പി.ഐ.യും പ്രദാനം ചെയ്യുന്നു. 2007 ഫെബ്രുവരി 15-നാണ്‌ ആദ്യത്തെ ക്യൂഡ എസ്.ഡി.കെ. പുറത്തിറങ്ങിയത്. മൈക്രോസോഫ്റ്റ് വിൻഡോസ്, ലിനക്സ് എന്നിവയെയാണ്‌ ഇത് പിന്തുണച്ചിരുന്നത്. വെർഷൻ 2.0 മുതൽ മാക് ഓഎസ് X - നും പിന്തുണയുണ്ട്.
## പശ്ചാത്തലം
ഗ്രാഫിക്സ് പ്രോസസ്സിംഗ് യൂണിറ്റ് (GPU), ഒരു പ്രത്യേക കമ്പ്യൂട്ടർ പ്രൊസസർ എന്ന നിലയിൽ, തത്സമയ ഹൈ-റെസല്യൂഷൻ 3ഡി ഗ്രാഫിക്സ് കമ്പ്യൂട്ട്-ഇന്റൻസീവ് ടാസ്ക്കുകളുടെ ആവശ്യങ്ങൾ നിർവേറ്റുന്നു. 2012 ആയപ്പോഴേക്കും, ജിപിയുകൾ ഉയർന്ന സമാന്തര മൾട്ടി-കോർ സിസ്റ്റങ്ങളായി പരിണമിച്ചു, ഇത് വലിയ ഡാറ്റാ ബ്ലോക്കുകൾ കാര്യക്ഷമമായി കൈകാര്യം ചെയ്യാൻ അനുവദിക്കുന്നു. വലിയ ഡാറ്റാ ബ്ലോക്കുകൾ സമാന്തരമായി പ്രോസസ്സ് ചെയ്യുന്ന സാഹചര്യങ്ങളിൽ അൽഗരിതങ്ങൾക്കായി ഈ ഡിസൈൻ പൊതു-ഉദ്ദേശ്യ സെൻട്രൽ പ്രോസസ്സിംഗ് യൂണിറ്റിനേക്കാൾ (സിപിയു) കൂടുതൽ ഫലപ്രദമാണ്:
*ക്രിപ്റ്റോഗ്രാഫിക് ഹാഷ് ഫംഗ്ഷനുകൾ
*യന്ത്ര പഠനം
*മോളിക്യുലർ ഡൈനാമിക്സ് സിമുലേഷനുകൾ
*ഭൗതികശാസ്ത്ര എഞ്ചിനുകൾ
*സോർട്ട് അൽഗോരിതങ്ങൾ
## അവലംബം

വർഗ്ഗം:സമാന്തര കമ്പ്യൂട്ടിങ്ങ്
ലഘു ഉപഗ്രഹം

[ലഘുചിത്രം|[ESTCube-1]]
വലിപ്പവും ഭാരവും സാധാരണയിലും വളരെക്കുറവായ കൃത്രിമോപഗ്രഹങ്ങളാണ്‌ **ലഘു ഉപഗ്രഹങ്ങൾ** (Miniaturised satellites). ഇവയുടെ ഭാരം 500 കിലോഗ്രാമിലും കുറവായിരിക്കും. ഇത്തരം ഉപഗ്രഹങ്ങളെ ഭാരമനുസരിച്ച് വീണ്ടും വർഗ്ഗീകരിക്കാം.

ചെലവ് കുറയ്ക്കുന്നതിനായാണ്‌ സാധാരണയായി ഉപഗ്രഹങ്ങളെ ചെറുതാക്കുന്നത് : വലിയ ഉപഗ്രഹങ്ങളെ നിർമ്മിക്കുന്നതിനുള്ള ചെലവും അവയെ ഭ്രമണപഥത്തിലെത്തിക്കാനാവശ്യമായ ഇന്ധനവും വളരെക്കൂടുതലായിരിക്കും. ലഘു ഉപഗ്രഹങ്ങളെ ചെറിയ വാഹനങ്ങളിൽ ഭ്രമണപഥത്തിലെത്തിക്കാനാകും. ഒന്നിലധികം ലഘു ഉപഗ്രഹങ്ങളെ ഒരുമിച്ച് വിക്ഷേപിക്കുകയോ സാധാരണ ഉപഗ്രഹങ്ങളോടൊരുമിച്ച് വിക്ഷേപിക്കുകയോ ചെയ്യുകയുമാകാം.

വലിയ ഉപഗ്രഹങ്ങളെക്കൊണ്ട് സാധിക്കാത്ത ചില ഉപയോഗങ്ങളും ലഘു ഉപഗ്രഹങ്ങളെക്കൊണ്ടുണ്ട്:
* ഡാറ്റ റേറ്റ് കുറവായ വാർത്താവിനിമയത്തിനുവേണ്ടിയുള്ള ഗണങ്ങൾ
* ഒന്നിലേറെ സ്ഥലത്തുനിന്ന് വിവരശേഖരണം നടത്തുന്നതിനായുള്ള ഘടനകൾ
* വലിയ ഉപഗ്രഹങ്ങളെ ഭ്രമണപഥത്തിൽ വച്ചുതന്നെ പരിശോധന നടത്തുക

## തരങ്ങൾ
### മിനിസാറ്റലൈറ്റ്
ഇന്ധനമുൾപ്പെടെ ഉപഗ്രഹത്തിന്റെ ഭാരം 100 മുതൽ 500 കിലോഗ്രാം വരെയായ ലഘു ഉപഗ്രഹങ്ങളാണ്‌ മിനിസാറ്റലൈറ്റുകൾ. സാധാരണ ഉപഗ്രഹങ്ങളെക്കാൾ ചെറുതാണെങ്കിലും അതേ സാങ്കേതികവിദ്യ തന്നെയാണ്‌ ഇവ ഉപയോഗിക്കുക.

### മൈക്രോസാറ്റലൈറ്റ്
10 മുതൽ 100 കിലോഗ്രാം വരെയാണ്‌ ഇവയുടെ ഭാരം. എന്നാൽ ഇതിലും ഭാരക്കൂടുതലുള്ള ചില ലഘു ഉപഗ്രഹങ്ങളെയും ചിലപ്പോൾ ഈ ഗണത്തിൽ പെടുത്താറുണ്ട്. ഒന്നിലേറെ ഉപഗ്രഹങ്ങൾ ഒരു ഘടനയായി വർത്തിക്കുന്ന രീതിയിൽ ഇവയെ ഉപയോഗിക്കാറുണ്ട്.

### നാനോസാറ്റലൈറ്റ്
ഇവയുടെ ഭാരം 1 - 10 കിലോഗ്രാമായിരിക്കും. ഒന്നിലധികം നാനോസാറ്റലൈറ്റുകൾ ഒരു ഘടനയായി വർത്തിക്കുന്ന രീതിയിലാകാം ഇവയുടെയും ഉപയോഗം. വാർത്താവിനിമയം, വിക്ഷേപണം എന്നിവയ്ക്ക് ഒരു മാതൃ ഉപഗ്രഹം ആവശ്യമായ രൂപകല്പനകളുമുണ്ട്.

### പികോസാറ്റലൈറ്റ്
100 ഗ്രാം മുതൽ 1 കിലോഗ്രാം വരെയാണ്‌ ഇവയുടെ ഭാരം.

## അവലംബം

വർഗ്ഗം:കൃത്രിമോപഗ്രഹങ്ങൾ
ലഷ്കർ-ഇ-ത്വയ്യിബ

ദക്ഷിണേഷ്യയിലെ ഏറ്റവും വലുതും ഏറ്റവും സജീവവുമായ ഇസ്ലാമിക ഭീകര സംഘടനകളിലൊന്നാണ് **ലഷ്കർ-ഇ-തൊയ്ബ** (ഉർദ്ദു: لشکرطیبہ ,നീതിമാന്മാരുടെ സൈന്യം എന്നർത്ഥം. )

1990-ൽ അഫ്ഗാനിസ്ഥാനിലെ കുനാർ പ്രവിശ്യയിൽ ഹഫീസ് മുഹമ്മദ് സയീദ്, സഫർ ഇക്ബാൽ എന്നിവർ ചേർന്നാണ് ഈ സംഘടന സ്ഥാപിച്ചത്.  ഇപ്പോൾ പാകിസ്താനിലെ പഞ്ചാബ് പ്രവിശ്യയിൽ ലാഹോറിനടുത്തുള്ള മുറിദ്കെ ആസ്ഥാനമാക്കിയാണ് ഇത് പ്രവർത്തിക്കുന്നത്. പാക്-നിയന്ത്രണത്തിലുള്ള കശ്മീരിൽ സംഘടനയുടെ നിരവധി പരിശീലന ക്യാമ്പുകൾ പ്രവർത്തിക്കുന്നു.

ലഷ്കർ-ഇ-തൊയ്ബ അംഗങ്ങൾ ഇന്ത്യക്കെതിരായി പല ആക്രമണങ്ങളും നടത്തിയിട്ടുണ്ട്. ദക്ഷിണേഷ്യയിൽ ഒരു ഇസ്ലാമിക രാജ്യം സ്ഥാപിക്കുക, ഇന്ത്യൻ നിയന്ത്രണത്തിലുള്ള കശ്മീരിലെ മുസ്ലീം ജനതയെ "സ്വതന്ത്രമാക്കുക" തുടങ്ങിയവയാണ് ഇതിന്റെ ലക്ഷ്യങ്ങൾ. ലഷ്കർ വിട്ട് പോയ ചിലർ, മുൻ പാക് പ്രസിഡന്റ് പർവേസ് മുഷറഫിന്റെ നയങ്ങൾക്കെതിരെയുള്ള എതിർപ്പ് രേഖപ്പെടുത്തുവാനായി പാകിസ്താനിൽ, പ്രധാനമായും കറാച്ചിയിൽ ആക്രമണങ്ങൾ നടത്തിയതായി ആരോപിക്കപ്പെട്ടിട്ടുണ്ട്.

ഇന്ത്യ, യുണൈറ്റഡ് സ്റ്റേറ്റ്സ്, യുണൈറ്റഡ് കിങ്ഡം, യൂറോപ്യൻ യൂണിയൻ‍, റഷ്യ, ഓസ്ട്രേലിയ എന്നിവിടങ്ങളിൽ ലഷ്കർ-ഇ-തൊയ്ബക്ക് നിരോധനമുണ്ട്.

## അവലംബം


വർഗ്ഗം:തീവ്രവാദസംഘടനകൾ
ഹാമിൽട്ടോണിയൻ ബലതന്ത്രം

1833-ൽ ഐറിഷ് ഗണിതശാസ്ത്രജ്ഞനായ വില്യം റൊവാൻ ഹാമിൽട്ടൺ മുന്നോട്ടുവച്ച ഉദാത്ത ബലതന്ത്രത്തിന്റെ പുനരാസൂത്രണമാണ്‌ **ഹാമിൽട്ടോണിയൻ ബലതന്ത്രം**. 1788-ൽ ജോസഫ് ലൂയി ലഗ്രാഞ്ച് കണ്ടെത്തിയ ലഗ്രാഞ്ചിയൻ ബലതന്ത്രത്തെ അടിസ്ഥാനമാക്കിയായിരുന്നു ഇത്. എന്നിരുന്നാലും, സിമ്പ്ലെക്റ്റിക് സ്പേസുകൾ ഉപയോഗിച്ച് ലഗ്രാഞ്ചിയൻ ബലതന്ത്രത്തിന്റെ സഹായമില്ലാതെയും ഹാമിൽട്ടോണിയൻ ബലതന്ത്രം ആസൂത്രണം ചെയ്യാനാകും. ലഗ്രാഞ്ചിയൻ ബലതന്ത്രത്തിൽ n degrees of freedom ഉള്ള ഒരു വ്യവസ്ഥയുടെ പരിണാമം നിർദ്ദേശാങ്കസ്പേസിലുള്ള n രണ്ടാം ഓഡർ ഡിഫറെൻഷ്യൽ സമവാക്യങ്ങൾ ഉപയോഗിച്ച് വ്യക്തമാക്കുമ്പോൾ ഹാമിൽട്ടോണിയൻ ബലതന്ത്രത്തിൽ ഫേസ് സ്പേസിലെ 2n ഒന്നാം ഓഡർ ഡിഫറെൻഷ്യൽ സമവാക്യങ്ങളാണ്‌ ഉപയോഗിക്കുന്നത്.

ലഗ്രാഞ്ചിയൻ ബലതന്ത്രത്തെപ്പോലെ, ഉദാത്തബലതന്ത്രത്തെ പുതിയൊരു രീതിയിൽ നോക്കിക്കാണാൻ ഹമിൽട്ടോണിയൻ പുനരാസൂത്രണം സഹായിക്കുന്നു. സാധാരണ വ്യവസ്ഥകളെ കൂടുതൽ എളുപ്പത്തിൽ നിർദ്ധരിക്കാൻ ഈ രീതി സഹായിക്കാറില്ല. എങ്കിലും ഉദാത്ത ബലതന്ത്രത്തിന്റെ ഘടനയെക്കുറിച്ച് കൂടുതൽ ഉൾക്കാഴ്ചകൾ നൽകുകയും ക്വാണ്ടം ബലതന്ത്രവുമായുള്ള ബന്ധം മനസ്സിലാക്കിത്തരുകയും ചെയ്യുന്നു.

## അവലംബം

വർഗ്ഗം:ഉദാത്തഭൗതികം
വർഗ്ഗം:ബലതന്ത്രം
അട്ട (വിവക്ഷകൾ)

**അട്ട** എന്ന പദം കൊണ്ട് താഴെ പറയുന്ന ഏതിനേയും വിവക്ഷിക്കാം.

* തേരട്ട - ഒരുപാട് കാലുകളുള്ള ഒരു ഇഴജീവി.
* പോത്തട്ട അഥവ കുളയട്ട - ചതുപ്പുകളിലും ജലാശയങ്ങളിലും മറ്റും കാണപ്പെടുന്ന രക്തം കുടിക്കുന്ന ഒരിനം ജീവിയാണ് കുളയട്ട.
* നീരട്ട - രക്തം കുടിക്കുന്ന ഒരിനം അട്ട.
സെർവർ കംപ്യൂട്ടർ

കമ്പ്യൂട്ടിംഗിൽ, "ക്ലയന്റുകൾ" എന്ന് വിളിക്കുന്ന മറ്റ് പ്രോഗ്രാമുകൾക്കോ ഉപകരണങ്ങൾക്കോ പ്രവർത്തനം നൽകുന്ന കമ്പ്യൂട്ടർ ഹാർഡ്‌വെയർ അല്ലെങ്കിൽ സോഫ്റ്റ്വെയർ (കമ്പ്യൂട്ടർ പ്രോഗ്രാം) ആണ് **സെർവർ**. ഈ ആർക്കിടെക്ചറിനെ ക്ലയന്റ്-സെർവർ മോഡൽ എന്ന് വിളിക്കുന്നു. ഒരേ സമയം പല പ്രോഗ്രാമുകളും പല ഉപയോക്താക്കൾക്കും ഉപയോഗിക്കാൻ പറ്റുന്ന കമ്പൂട്ടറുകളെ സെർവർ എന്നു വിളിക്കുന്നു. സെർവറുകൾ സാധാരണയായി ഒരു പ്രത്യേക ഉപയോഗത്തിനായി ക്രമീകരിച്ചിരിക്കും. സാധാരണ സെർവറുകൾ ഒന്നിലധികം പ്രോസസ്സറുകൾ ഉള്ള ശക്തിയേറിയ കമ്പൂട്ടറുകൾ ആയിരിക്കും. സാധാരണ പേഴ്സണൽ കമ്പൂട്ടറുകളും പ്രത്യേക ഓപറേറ്റിങ്ങ് സിസ്റ്റം ഉപയോഗിച്ചാൽ സെർവർ ആയി ഉപയോഗിക്കവുന്നതാണ്. ഒന്നിലധികം ക്ലയന്റുകൾക്കിടയിൽ ഡാറ്റയോ ഉറവിടങ്ങൾ പങ്കിടുകയോ അല്ലെങ്കിൽ ഒരു ക്ലയന്റിനായി കണക്കുകൂട്ടൽ നടത്തുക എന്നിങ്ങനെയുള്ള വിവിധ സേവനങ്ങളെ എകോപിപ്പിച്ച് "സർവ്വീസുകൾ" നൽകാൻ സെർവറുകൾക്ക് കഴിയും. ഒരൊറ്റ സെർവറിന് ഒന്നിലധികം ക്ലയന്റുകളെ സേവിക്കാൻ കഴിയും, കൂടാതെ ഒരു ക്ലയന്റിന് ഒന്നിലധികം സെർവറുകൾ ഉപയോഗിക്കാൻ കഴിയും. ഒരു ക്ലയന്റ് പ്രോസസ്സ് ഒരേ ഉപകരണത്തിൽ പ്രവർത്തിച്ചേക്കാം അല്ലെങ്കിൽ മറ്റൊരു ഉപകരണത്തിലുള്ള സെർവറിലേക്ക് ഒരു നെറ്റ്‌വർക്കിലൂടെ കണക്റ്റുചെയ്യാം.ഡാറ്റാബേസ് സെർവറുകൾ, ഫയൽ സെർവറുകൾ, മെയിൽ സെർവറുകൾ, പ്രിന്റ് സെർവറുകൾ, വെബ് സെർവറുകൾ, ഗെയിം സെർവറുകൾ, ആപ്ലിക്കേഷൻ സെർവറുകൾ എന്നിവയാണ് സാധാരണ സെർവറുകൾ.ക്ലയൻറ്-സെർ‌വർ‌ സിസ്റ്റങ്ങൾ‌ ഇന്ന്‌ പതിവായി നടപ്പിലാക്കുന്നു (പലപ്പോഴും തിരിച്ചറിയുന്നു) റിക്വസ്റ്റ്-റെസ്പോൺസ് മോഡൽ‌: ഒരു ക്ലയൻറ് സെർ‌വറിലേക്ക് ഒരു റിക്വസ്റ്റ് അയയ്‌ക്കുന്നു, സാധാരണയായി ഒരു റിസൾട്ട് ലഭിക്കുന്നതു മൂലമോ അഗ്നോളജ്മെന്റോ ഉപയോഗിച്ച് ചില പ്രവർ‌ത്തനങ്ങൾ‌ നടത്തുകയും, ക്ലയന്റിലേക്ക് ഒരു റെസ്പോൺസ് അയയ്ക്കുകയും ചെയ്യുന്നു. ഒരു കമ്പ്യൂട്ടറിനെ "സെർവർ-ക്ലാസ് ഹാർഡ്‌വെയർ" സൂചിപ്പിക്കുന്നത് അതിൽ സെർവറുകൾ പ്രവർത്തിപ്പിക്കുന്നതിന് സാധിക്കുന്നു എന്നാണ്. സാധാരണ പേഴ്‌സണൽ കമ്പ്യൂട്ടറുകളേക്കാൾ ശക്തവും വിശ്വസനീയവുമാണെന്ന് ഇത് പലപ്പോഴും സൂചിപ്പിക്കുന്നു, പക്ഷേ, വലിയ കമ്പ്യൂട്ടിംഗ് ക്ലസ്റ്ററുകൾ താരതമ്യേന ലളിതവും മാറ്റിസ്ഥാപിക്കാവുന്നതുമായ നിരവധി സെർവർ കമ്പോണന്റുകൾ ഉൾക്കൊള്ളുന്നു.
## ചരിത്രം
കമ്പ്യൂട്ടിംഗിൽ സെർവർ എന്ന പദം ഉപയോഗിക്കുന്നത് ക്യൂയിംഗ് തിയറിയിൽ നിന്നാണ്, ഇരുപതാം നൂറ്റാണ്ടിന്റെ മധ്യത്തോടെയാണ് ഇത് കെൻഡലിൽ ഉപയോഗിക്കുന്നത് (1953)(സേവനത്തിനൊപ്പം), കെൻഡാലിന്റെ നൊട്ടേഷൻ അവതരിപ്പിച്ച പ്രബന്ധത്തിൽ ഇത് ഉപയോഗിച്ചു. എർലാങ് (1909) പോലുള്ള മുമ്പത്തെ പേപ്പറുകളിൽ "[ടെലിഫോൺ] ഓപ്പറേറ്റഴ്സ്" പോലുള്ള കൂടുതൽ വ്യക്തമായ പദങ്ങൾ ഉപയോഗിക്കുന്നു.

## സെർവർ ഓപ്പറേറ്റിങ്ങ് സിസ്റ്റം
സാധാരണ പേഴ്സണൽ കമ്പൂട്ടറുകളിൽ നിന്നും വ്യത്യസ്തമായി സെർവർ ഓപ്പറേറ്റിങ്ങ് സിസ്റ്റങ്ങൾ  ഒരേ സമയം പല യൂസർമാർക്ക് (Multi user) ഉപയോഗിക്കാൻ സാധിക്കും. യുണിക്സ്  ഓപ്പറേറ്റിങ്ങ് സിസ്റ്റങ്ങൾ സെർവറുകളിൽ മാത്രം ഉപയോഗിക്കാൻ നിർമിച്ചവയാണ്. ഒട്ടുമിക്ക ലിനക്സ് സെർവർ ഓപറേറ്റിങ്ങ് സിസ്റ്റങ്ങളും സെർവറുകളിൽ ഉപയോഗിക്കാം.

## സെർവർ ഹാർഡ്‌വെയർ

സെർവർ ഹാർഡ്‌വെയർ സാധാരണയായി ഒന്നിലധികം പ്രോസസ്സറുകളും, ഉയർന്ന കാര്യനിർവഹണശേഷിയും, പലതരത്തിലുള്ള തകരാറുകളെ അതിജീവിക്കാൻ കഴിവുള്ളവയുമായിരിക്കും. ഇവ തുടർച്ചയായി വർഷങ്ങളായി പ്രവർത്തിക്കാൻ സജ്ജവും ആയിരിക്കും.

## അവലംബം
വർഗ്ഗം:കമ്പ്യൂട്ടർ ശൃംഖലകൾ
വർഗ്ഗം:കമ്പ്യൂട്ടർ ഹാർഡ്‌വെയർ
കുളയട്ട

**ഹിരുഡിനേറിയ** എന്ന സബ് ക്ലാസിൽ വരുന്ന, ചതുപ്പുകളിലും ജലാശയങ്ങളിലും മറ്റും കാണപ്പെടുന്ന രക്തം കുടിക്കുന്ന ഒരിനം ജീവിയാണ് **കുളയട്ട**. അശുദ്ധരക്തം വാർത്തുകളയുന്നതിന് പണ്ടു മുതൽക്കേ ലോകത്തിന്റെ വിവിധഭാഗങ്ങളിൽ ഉപയോഗത്തിലുണ്ടായിരുന്ന  ജലത്തിലും തണുപ്പേറിയ ജലാംശ പ്രദേശങ്ങളിലും കൂടുതലായി കണ്ടു വരുന്ന ജീവിയാണ് ഇവ. രക്തം ചോർത്തിയുള്ള ചികിത്സകൾക്കായി ഇവയെ വ്യാപകമായി ഉപയോഗിച്ചിരുന്നു. പത്തൊൻപതാം നൂറ്റാണ്ടിന്റെ ആദ്യം നീരട്ടകളെ വളർത്തുക എന്നത് തീർത്തും ആദായകരമായ തൊഴിലായിരുന്നു. ഇവ മറ്റു ജീവികളെ കടിച്ചതിനു ശേഷം രക്തം കട്ട പിടിക്കുന്നത് തടയാൻ ഹിരുഡിൻ എന്ന പേരുള്ള ഒരു തരം പദാർത്ഥം അവയിൽ കുത്തി വയ്ക്കുന്നു. തോട്ടട്ട, പോത്തട്ട എന്നി പേരുകളിലും ഇവ അറിയപ്പെടുന്നു.

## ശരീരഘടന
ഇവയ്ക്ക് കറുപ്പോ പച്ചയോ തവിട്ടോ നിറമാണ്. 2.5 സെ.മീ. മുതൽ 1 മീറ്റർ വരെ നീളമുള്ള നീരട്ടകൾ ഉണ്ട്. ഇവ കൂടുതലും ശുദ്ധജലത്തിലാണ് വസിക്കുന്നത്. നീരട്ടകളുടെ തലയിൽ രക്തം വലിച്ചെടുക്കാൻ യോജിച്ച വിധത്തിൽ വാളിന്റെ ആകൃതിയിലുള്ള പല്ലുകളോടുകൂടിയ വായ്ഭാഗമുണ്ട്. ഇവയുടെ കുത്ത് വേദനാജനകമല്ലാത്തതിനാൽ ആക്രമണശേഷം രക്തം വാർന്നുപോയതിനുശേഷമോ ആക്രമണത്തേപ്പറ്റി നമ്മൾ അറിയൂ. എന്നാൽ‌ ഇവ വിഷമില്ലാത്തവയാണ്.

## വൈദ്യശാസ്ത്രരംഗത്തിൽ
ആയുർവേദത്തിലും നാട്ടുചികിത്സയിലും  അട്ടകളെ ഉപയോഗിക്കാറുണ്ട്. ശരീരത്തിൽനിന്നും അശുദ്ധരക്തം നീക്കം ചെയ്യേണ്ടി വരുമ്പോൾ ആ അവയവങ്ങളിൽ അട്ടകളെ കൊണ്ട് കടിപ്പിച്ച് രക്തം കുടിക്കാൻ അനുവദിക്കുന്നതു വഴി രക്തചംക്രമണം ശരിയാക്കാൻ കഴിയും എന്ന് വിശ്വസിക്കപ്പെടുന്നു.

## ചിത്രശാല

File:അട്ട_-_കുളയട്ട.jpg|കുളയട്ട
File:Ranipuram-hill-station-kasaragod-Leech.jpg|കാസർഗോഡ് ജില്ലയിലെ റാണിപുരത്ത്


## അവലംബങ്ങൾ

വർഗ്ഗം:ഇഴജന്തുക്കൾ
വർഗ്ഗം:അനലിഡ
സീസ്മോഗ്രാഫ്

ഭൂമിയിലുണ്ടാകുന്ന ചലനങ്ങളും കമ്പനങ്ങളും അളക്കുവാനും വിവരങ്ങൾ ശേഖരിച്ചു വയ്കാനും ഉപയോഗിക്കുന്ന ഉപകരണമാണ് **സീസ്മോഗ്രാഫ്**. ഭൂചലനങ്ങൾ ആണവ സ്ഫോടങ്ങൾ മറ്റു സീസ്മിക് ഉറവിടങ്ങൾ എന്നിവ മൂലമുണ്ടാകുന്ന സീസ്മിക് തരംഗങ്ങൾ ഇവ അളക്കുന്നു. ഈ തരംഗങ്ങൾ നൽകുന്ന വിവരങ്ങളിൽ നിന്നും ശാസ്തജ്ഞന്മാർക്ക് ഭൗമാന്തർഭാഗത്തെ അവയുടെ ഉറവിടങ്ങളുടെ സ്ഥാനവും വലിപ്പവും മനസ്സിലാക്കാൻ സഹായിക്കുന്നു. ഭൂകമ്പമാപിനി ആയാണ് സീസ്മോഗ്രാഫുകൾ പ്രധാനമായും ഉപയോഗിക്കുന്നത്.

വർഗ്ഗം:ഭൗമശാസ്ത്രം
റയിഡ്

സംഭരണശേഷി കുറഞ്ഞ ഹാർഡ് ഡിസ്കുകൾ കൂട്ടി ചേർത്ത് വലിയ സംഭരണശേഷി കൈവരുത്തുന്നതിന് കമ്പ്യൂട്ടറുകളിൽ ഉപയോഗിക്കുന്ന സാങ്കേതികവിദ്യയാണ് റയിഡ് (RAID-**R**edundant **A**rray of **I**nexpensive **D**isks). റയിഡ് ഉപയോഗിച്ച് സംഭരണശേഷി കൂടുമെന്നു മാത്രമല്ല, പ്രവർത്തനശേഷിയിലും (Performance), ലഭ്യതയിലും (redundancy) എടുത്തുപറയത്തക്ക വർദ്ധന കൈവരിക്കാൻ കഴിയും. ഉപയോഗത്തിനും പ്രവർത്തനശേഷിക്കും അനുസൃതമായി റയിഡ് പല രീതിയിൽ നിർമ്മിക്കാം; റയിഡ് ലെവൽ 0 ,റയിഡ് ലെവൽ 1 മുതലായവ ഇതിന് ഉദാഹരണങ്ങളാണ്.

= ഹാർഡ് വേർ റയിഡ് =
ഹാർഡ് വേർ റയിഡിൽ ഒരു പ്രത്യേക റയിഡ് കൺട്രോളർ ആവശ്യമാണ്.ഇവ സെർവർകളുടെ മദർ ബോർഡിൽ ഉറപ്പിച്ച ശേഷം ഇന്റർഫേസ് കേബിൾ വഴി ഹാർഡ് ഡിസ്ക് കളുമായി ബ്ന്ധിപ്പിക്കുന്നു.റയിഡിനെ നിയന്ത്രിക്കുന്നതും റയിഡ് ക്രമീകരിക്കുന്നതും ഈ കൺട്രോളർ കാർഡ് ആയിരിക്കും.റയിഡ് കൺട്രോളർ സെർവർകളുടെ പ്രവർത്തനശേഷി വർദ്ധിപ്പിക്കാൻ സഹായിക്കുന്നു.
= റയിഡ് ലെവലുകൾ =
## റയിഡ് ലെവൽ 0
right|100px|RAID Level 0
റയിഡ് ലെവൽ 0 യിൽ സാധാരണയായി 2 ഹാർഡ് ഡിസ്ക് കൾ ഉണ്ടാവും. ഇവയിൽ ഡാറ്റാ തുല്യമായി വീതിച്ച് എഴുതുന്നു. അതിനാൽ പ്രവർത്തനശേഷി കൂടുതലായിരിക്കും പക്ഷെ ലഭ്യത ഇല്ലാത്തതിനാൽ ഇത് വളരെ കുറച്ച് മാത്രമാണു ഉപയോഗിക്കുന്നത്.ചില ദ്രുശ്യ സംയോജന രംഗത്തും (Video Editing and streaming) മറ്റും ഈ റെയിഡ് ഉപയോഗിക്കുന്നു.

## റയിഡ് ലെവൽ 1
right|100px|RAID Level 1
റയിഡ് ലെവൽ 1ൽ കുറഞ്ഞത് 2 ഹാർഡ് ഡിസ്കുകൾ ഉണ്ടാകും. ഇവയിൽ ഒരേ ഡാറ്റ രണ്ടു ഹാർഡ് ഡിസ്കുകളിലും ഒരേ പോലെ എഴുതുന്നു ഇവയുടെ പ്രധാന ദോഷം ആകെയുള്ള സംഭരണ ശേഷിയുടെ പകുതി മാത്രമേ ലഭിക്കുകയുള്ളു എന്നതാണ്.എങ്കിലും ഇവ ഓപ്രേറ്റിങ്ങ് സിസ്റ്റം ലോഡ് ചെയ്യുന്നതിനും മറ്റും ഉപയോഗിക്കുന്നു.ഇതിൽ ഒരു ഹാർഡ് ഡിസ്ക് നഷ്ടപെട്ടാലും ഡാറ്റ അടുത്ത ഹാർഡ് ഡിസ്കിൽ നിന്നും ഉപയോഗിക്കാൻ സാധിക്കും.താരതമ്യേന മെച്ചപെട്ട പ്രവർത്തനശേഷി ഈ റയിഡ് ലെവലിൽ നിന്നും പ്രതീഷിക്കാം.
## റയിഡ് ലെവൽ 3
right|150px|RAID Level 3
റയിഡ് ലെവൽ 3ൽ കുറഞ്ഞത് 3 ഹാർഡ് ഡിസ്കുകൾ ആവശ്യമാണ്.ഇതിൽ ഒരു ഹാർഡ് ഡിസ്കിൽ പാരിറ്റി എഴുതുന്നു ബാക്കി ഹാർഡ് ഡിസ്ക് കളിൽ ഡാറ്റ തുല്യ വലിപ്പമുള്ള ബ്ലോക്കുകളായി തിരിച്ച് മാറി മാറി എഴുതുന്നു. ഈ റയിഡ് ലെവൽ ഏകദേശം റയിഡ് ലെവൽ 5 നു തുല്യമാണു എന്നിരുന്നാലും റയിഡ് ലെവൽ 5ൽ പ്രവർത്തനശേഷി കൂടുതലുള്ളതിനാൽ റയിഡ് ലെവൽ 3 സാധാരണ ഉപയോഗിക്കറില്ല.ഇതിൽ ഒരു ഹാർഡ് ഡിസ്ക് നഷ്ടപ്പെട്ടാൽ ഡാറ്റ ഉപയോഗിക്കാൻ പറ്റും. റയിഡ് ലെവൽ 3യിൽ n-1 സംഭരണശേഷി ഉണ്ട് (n=ആകെ ഹാർഡിസ്ക്കു കളുടെ എണ്ണം.)
## റയിഡ് ലെവൽ 5
right|150px|RAID Level 5
റയിഡ് ലെവൽ 5ലും കുറഞ്ഞത് 3 ഹാർഡ് ഡിസ്കുകൾ ആവശ്യമാണ്.ഇതിൽ പാരിറ്റി പല ഹാർഡ് ഡിസ്ക് കളിലായി വീതിച്ച് എഴുതുന്നു ബാക്കി ഹാർഡ് ഡിസ്ക് കളിൽ ഡാറ്റ തുല്യ വലിപ്പമുള്ള ബ്ലോക്കുകളായി തിരിച്ച് മാറി മാറി എഴുതുന്നു.റയിഡ് ലെവൽ 5ൽ പ്രവർത്തനശേഷി കൂടുതലായതിനാൽ ഇതു വളരെ സാധാരണയായി ഉപയോഗിക്കാറുണ്ട്. റയിഡ് ലെവൽ 5ലും n-1 സംഭരണശേഷി ഉണ്ട്. ഇതിലും ഒരു ഹാർഡ് ഡിസ്ക് നഷ്ടപ്പെട്ടാൽ ഡാറ്റ ഉപയോഗിക്കാൻ പറ്റും.
= സോഫ്റ്റ് വേർ റയിഡ് =
സോഫ്റ്റ് വേർ റയിഡിൽ പ്രത്യേക റയിഡ് കൺട്രോളർ ആവശ്യമല്ല. ഇതിന്റെ ക്രമീകരണങ്ങൾ നടത്തുന്നത് ഓപ്രേറ്റിങ്ങ് സിസ്റ്റത്തിലാണ്.വളരെ ചെലവു കുറഞ്ഞ ഈ രീതിയിൽ പക്ഷെ പ്രവർത്തനശേഷി ഒട്ടും കൂടില്ല എന്നു മാത്രമല്ല അല്പ്പം കുറയും. സാധാരണയായി റയിഡ് ലെവൽ 0ഉം റയിഡ് ലെവൽ 1ഉം മാത്രമേ സോഫ്റ്റ് വേർ റയിഡിൽ ഉപയോഗിക്കാൻ സാധിക്കുകയുള്ളു.താരതമ്യേന ചെറിയ സെർവർകളിൽ മാത്രമേ ഇത് ഉപയോഗിക്കാറുള്ളു.

വർഗ്ഗം:കമ്പ്യൂട്ടർ ശാസ്ത്രം
വാഗ

ഇന്ത്യയുടേയും പാകിസ്താന്റെയും ഇടയിലുള്ള ഒരേ ഒരു മുറിച്ചു കടക്കൽ പാതകടന്നു പോകുന്ന അതിർത്തി പ്രദേശമാണ്‌ **വാഗ**(ഉർദൂ: واہگہ, പഞ്ചാബി: ਵਾਘਾ, ഹിന്ദി: वाघा).  ഭാരതത്തിലെ അമൃതസറിന്റേയും പാകിസ്താനിലെ ലാഹോറിന്റെയും ഇടയിലുള്ള ഗ്രാൻഡ് ട്രങ്ക് റോഡിലാണ്‌ ഇതിന്റെ സ്ഥാനം. വാഗയെന്നത് ഒരു ഗ്രാമം കൂടിയാണ്‌. അതിലൂടെയാണ്‌ വിവാദ റാഡ്ക്ലിഫ്ഫ് രേഖ കടന്ന് പോകുന്നത്.  1947 ൽ സ്വതന്ത്ര സമയത്താണ്‌ വാഗ രണ്ടായി ഭാഗിച്ചത്. ഇന്ന്  കിഴക്കൻ വാഗ ഇന്ത്യയുടേയും പടിഞ്ഞാറൻ വാഗ പാകിസ്താന്റെയും ഭാഗമാണ്‌.

## പതാക താഴ്ത്തൽ ചടങ്ങ്

200px|thumb|left|ചുമട്ടു തൊഴിലാളികൾ ചരക്കുകളുമായി വാഗാ അതിർത്തി കടക്കുന്നു

ഏഷ്യയിലെ "ബർലിൻ മതിൽ" എന്ന് വിളിക്കപ്പെടുന്ന വാഗ അതിർത്തിയിൽ എല്ലാ ദിവസവും "പാതാക താഴ്ത്തൽ" എന്ന ചടങ്ങ് നടന്നു വരുന്നു. ഈ സമയത്ത് അതിർത്തിയിൽ ഇന്ത്യയുടെ അതിർത്തിരക്ഷാസേനയുടേയും  പാകിസ്താന്റെ പാകിസ്താൻ റേഞ്ചേഴ്സിന്റേയും അത്യുജ്ജ്വലവും ആവേശഭരിതവുമായ സൈനിക പരേഡുകൾ നടക്കാറുണ്ട്. ഈ പരേഡ് അല്പം ശത്രുതയും ആക്രമണസ്വഭാവവും പുലർത്തുന്നതായി വിദേശികൾക്ക് അനുഭവപ്പെടാമെങ്കിലും, യഥാർത്ഥത്തിൽ കാഴ്ചക്കാരായി സ്റ്റേഡിയത്തിലിരിക്കുന്ന ഇരു രാജ്യങ്ങളിലേയും ജനക്കൂട്ടങ്ങൾക്ക് വിനോദത്തിന്റെ രസക്കാഴ്ച്ചകളൊരുക്കുന്നതാണ്‌ ഈ പരിപാടി. ഇരു രാജ്യങ്ങളിലേയും സൈനിക വിഭാഗം വർണ്ണാഭമായ തലപ്പാവുളോടുകൂടിയ സൈനിക വസ്ത്രങ്ങളായിരിക്കും ധരിച്ചിരിക്കുക.. ദൈനം ദിന കാര്യങ്ങൾക്കായി ചിലപ്പോൾ ഇരുരാജ്യങ്ങളിലെയും സൈനിക ഉദ്യോഗസ്ഥർ എതിർ രാജ്യത്തിന്റെ ആഫീസുകളിൽ  എത്താറുണ്ട്. വർഷങ്ങളായി വാഗ അതിർത്തിയിലെ സംഭവ വികാസങ്ങൾ  ഇന്ത്യാ-പാകിസ്താൻ ബന്ധങ്ങളിലെ ഒരു ബാരോമീറ്റർ ആയി നിലകൊള്ളുന്നു..

## അവലംബം

വർഗ്ഗം:ഇന്ത്യാ-പാക് അതിർ‍ത്തി
സംസ്ഥാനപാത 75 (കേരളം)

തൃശ്ശൂർ   മുതൽ  കാഞ്ഞാണി വഴി വാടാനപ്പള്ളി വരെയുള്ള 17 കി. മീറ്റർ പാതയാണു **സംസ്ഥാനപാത 75** എന്ന പേരിൽ അറിയപ്പെടുന്നതു.

## കടന്നു പോകുന്ന പ്രധാന സ്ഥലങ്ങൾ

തൃശ്ശൂർ കോർപ്പറേഷൻ പരിധിയിൽ നിന്നും ആരംഭിച്ചു വാടാനപ്പള്ളി ദേശീയപാത 17 ൽ ചേരുന്നു.
* പടിഞ്ഞാറെ കോട്ട.
* അയ്യന്തോൾ.
* ഒളരി.
* കുന്നത്തങ്ങാടി.
* അരിമ്പൂർ .
* കാഞ്ഞാണി .
* കണ്ടശ്ശാംകടവ് .

## കടന്നു പോകുന്ന   കോർ./പഞ്ചായത്തുകൾ

* തൃശ്ശൂർ കോർപ്പറേഷൻ.(പഴയ അയ്യന്തോൾ  പഞ്ചായത്തു ഉൾപ്പെടെ)
* അരിമ്പൂർ പഞ്ചായത്ത്.
* മണലൂർ പഞ്ചായത്ത്.
* വാടാനപ്പള്ളി പഞ്ചായത്ത്.

## ഈ വഴിക്കുള്ള പ്രധാന സ്ഥാപങ്ങൾ

* കളക്ടറാഫീസ്.
* ഇ. എസ്. ഐ. ആശുപത്രി.
* മദർ ഹോസ്പ്പിറ്റൽ.
* കപ്പൽ പള്ളി ( Ship church )

## മറ്റു വിവരങ്ങൾ

സംസ്ഥാനപാത 75ന്റെ അലൈന്മെന്റ് പൂർത്തിയാകുമ്പോൾ 15 മീറ്റർ റോഡും,ഒരു മീറ്റർ മീഡിയനും,2.5 മീറ്റർ‍ വീതമുള്ള രണ്ടു നടപ്പാതയും അടക്കം 21 മീറ്റർ വീതിയുണ്ടായിരിക്കും എന്നു കരുതുന്നു.

## അവലംബം
സൂപ്പർ കമ്പ്യൂട്ടർ

right|thumb|ക്രേ വൈ 190 എ സൂപ്പർ കമ്പ്യൂട്ടർ‍
വളരെ സങ്കീർമായ കമ്പ്യൂട്ടിങ്ങ് ജോലികൾ നിർവഹിക്കാൻ വേണ്ടി ഉപയോഗിക്കുന്ന വളരെ വലിയ കമ്പ്യൂട്ടർ ശൃംഖലകളെ **സൂപ്പർ കംപ്യൂട്ടറുകൾ** എന്നു വിളിക്കുന്നു. ഒരു പൊതു-ഉദ്ദേശ്യ കമ്പ്യൂട്ടറുമായി താരതമ്യപ്പെടുത്തുമ്പോൾ ഉയർന്ന നിലവാരത്തിലുള്ള പ്രകടനമുള്ള കമ്പ്യൂട്ടറാണ് സൂപ്പർ കമ്പ്യൂട്ടറുകൾ. മില്യൺ ഇൻസ്ട്രക്ഷൻ പെർ സെക്കൻഡ് (MIPS) എന്നതിനുപകരം ഒരു സൂപ്പർ കമ്പ്യൂട്ടറിന്റെ പ്രകടനം സാധാരണയായി അളക്കുന്നത് ഫ്ലോട്ടിംഗ് പോയിന്റ് ഓപ്പറേഷനുകൾ പെർ സെക്കൻഡിൽ (FLOPS-Floating Point Operations Per Second) ആണ്. ആയിരക്കണക്കിനു ചെറിയ കംപ്യൂട്ടറുകൾ കൂട്ടിചേർത്ത് ക്ലസ്റ്ററിങ്ങ് രീതിയിലാണ് സൂപ്പർ കംപ്യൂട്ടറുകൾ നിർമ്മിക്കാറുള്ളത്. 2017 മുതൽ, 1017&nbsp;ഫ്ലോപ്സ് (നൂറ് ക്വാഡ്രില്യൺ ഫ്ലോപ്സ്, 100 പെറ്റാഫ്ലോപ്സ് (petaFLOPS) അല്ലെങ്കിൽ 100 പിഫ്ലോപ്സ്(PFLOPS) വേഗത്തിൽ ചെയ്യാൻ കഴിയുന്ന സൂപ്പർ കമ്പ്യൂട്ടറുകൾ ഉണ്ട്.
2017 നവംബർ മുതൽ, ലോകത്തിലെ ഏറ്റവും വേഗതയേറിയ 500 സൂപ്പർ കംപ്യൂട്ടറുകളെല്ലാം ലിനക്‌സ് അധിഷ്‌ഠിത ഓപ്പറേറ്റിംഗ് സിസ്റ്റത്തിലാണ് പ്രവർത്തിക്കുന്നത്. യുണൈറ്റഡ് സ്റ്റേറ്റ്സ്, യൂറോപ്യൻ യൂണിയൻ, തായ്‌വാൻ, ജപ്പാൻ, ചൈന എന്നിവിടങ്ങളിൽ വേഗമേറിയതും കൂടുതൽ ശക്തവും സാങ്കേതികമായി മികച്ചതുമായ എക്സാസ്‌കെയിൽ സൂപ്പർ കമ്പ്യൂട്ടറുകൾ നിർമ്മിക്കുന്നതിനായി കൂടുതൽ ഗവേഷണം നടക്കുന്നു. 

[thumb|[Cray-1 Deutsches Museum സൂക്ഷിച്ചിട്ടുള്ളത്]]

കംപ്യൂട്ടേഷണൽ സയൻസ് മേഖലയിൽ സൂപ്പർകമ്പ്യൂട്ടറുകൾ ഒരു പ്രധാന പങ്ക് വഹിക്കുന്നു, ക്വാണ്ടം മെക്കാനിക്സ്, കാലാവസ്ഥാ പ്രവചനം, കാലാവസ്ഥാ ഗവേഷണം, എണ്ണ വാതക പര്യവേക്ഷണം, തന്മാത്രാ മോഡലിംഗ് (ഘടനകളും ഗുണങ്ങളും കണക്കാക്കൽ എന്നിവയുൾപ്പെടെ വിവിധ മേഖലകളിലെ കമ്പ്യൂട്ടേഷണൽ തീവ്രമായ ജോലികൾക്കായി ഉപയോഗിക്കുന്നു. രാസ സംയുക്തങ്ങൾ, ബയോളജിക്കൽ മാക്രോമോളികുലുകൾ, പോളിമറുകൾ, ക്രിസ്റ്റലുകൾ), ഫിസിക്കൽ സിമുലേഷനുകൾ (പ്രപഞ്ചത്തിന്റെ ആദ്യ നിമിഷങ്ങളുടെ അനുകരണങ്ങൾ, വിമാനം, ബഹിരാകാശ പേടകങ്ങളുടെ എയറോഡൈനാമിക്സ്, ആണവായുധങ്ങളുടെ പൊട്ടിത്തെറി, ന്യൂക്ലിയർ ഫ്യൂഷൻ തുടങ്ങിയവ). ക്രിപ്‌റ്റനാലിസിസ് മേഖലയിൽ അവ അത്യന്താപേക്ഷിതമാണ്.

1960 കളിൽ സൂപ്പർ കമ്പ്യൂട്ടറുകൾ അവതരിപ്പിക്കപ്പെട്ടു, നിരവധി പതിറ്റാണ്ടുകളായി കൺട്രോൾ ഡാറ്റ കോർപ്പറേഷനിൽ (സിഡിസി) സെയ്‌മോർ ക്രേയാണ് ഏറ്റവും വേഗത്തിൽ നിർമ്മിച്ചത്. അത്തരത്തിലുള്ള ആദ്യത്തെ മെഷീനുകൾ ട്യൂൺ ചെയ്ത പരമ്പരാഗത ഡിസൈനുകളായിരുന്നു, ഇത് ജനറൽ പർപ്പസ് കണ്ടംപറീസിനേക്കാൾ(contemporaries) വേഗത്തിൽ പ്രവർത്തിക്കുന്നു.
## ഉപയോഗങ്ങൾ
വളരെയേറെ കണക്കുകൂട്ടലുകൾ നടത്താൻ വേണ്ടിവരുന്ന രംഗങ്ങളിൽ സൂപ്പർ കംപ്യൂട്ടറുകൾ ഉപയോഗിക്കുന്നു.കാലാവസ്ഥാപ്രവചനം, എണ്ണ പര്യവേഷണം, അണുശക്തി മേഖല, പലതരത്തിലുള്ള സിമുലേഷനുകൾ, ബഹിരാകാശ രംഗം,ഗവേഷണ രംഗം എന്നിവയിൽ സൂപ്പർ കംപ്യൂട്ടറുകൾ സർവസാധാരണമാണ്.

## നിർമ്മാണം
ആധുനിക കാല സൂപ്പർ കംപ്യൂട്ടറുകളിൽ ക്ലസ്റ്ററിങ്ങ് രീതിയിലാണ് പിന്തുടരുന്നത്.ഓരോ ചെറിയ കമ്പ്യൂട്ടറുകളെയും ക്ലസ്റ്റർ നോഡ് എന്നു വിളിക്കുന്നു. ജഗ്വാറിൽ 11,706 നോഡുകളുണ്ട് .വിപണിയിലുള്ള എല്ലാവിധ ഓപറേറ്റിങ്ങ് സിസ്റ്റങ്ങളും സൂപ്പർ കംപ്യൂട്ടറുകളിൽ ഉപയോഗിക്കാറുണ്ടങ്കിലും ഇപ്പോൾ ലോകത്തിലേ ഭൂരിഭാഗം സൂപ്പർ കംപ്യൂട്ടറുകളും ലിനക്സ് അടിസ്ഥാനമാക്കിയാണ് പ്രവർത്തിക്കുനത്.

## അവലംബം


വർഗ്ഗം:സൂപ്പർ കമ്പ്യൂട്ടർ
വർഗ്ഗം:കമ്പ്യൂട്ടർ ഹാർഡ്‌വെയർ
വർഗ്ഗം:അമേരിക്കൻ കണ്ടുപിടിത്തങ്ങൾ
ട്രീറ്റിയം

ഹൈഡ്രജന്റെ ഒരു റേഡിയോ ആക്ടീവ് ഐസോട്ടോപ്പാണ് ഹൈഡ്രജൻ-3 എന്നും അറിയപ്പെടുന്ന **ട്രീറ്റിയം** ( അഥവാ , symbol ***' അഥവാ ***'). സാധാരണ കാണപ്പെടുന്ന ഹൈഡ്രജൻ ഐസോട്ടോപ്പായ പ്രോട്ടിയത്തിന്റെ അണുകേന്ദ്രത്തിൽ ഒരു പ്രോട്ടോൺ മാത്രമുള്ളപ്പോൾ ട്രീറ്റിയത്തിന്റെ അണുകേന്ദ്രത്തിൽ ഒരു  പ്രോട്ടോണും രണ്ടു ന്യൂട്രോണുകളുമുണ്ട്. ട്രീറ്റിയം വളരെ അപൂർവ്വമായി മാത്രമാണ്‌ കാണപ്പെടുന്നത്.

## റേഡിയോ ആക്ടീവ് നാശം
പരീക്ഷണങ്ങളിൽ ട്രീറ്റിയത്തിന്റെ അർദ്ധായുസ്സിന്‌ പല മൂല്യങ്ങൾ  കാണപ്പെടുന്നുണ്ടെങ്കിലും 4,500±8 ദിവസങ്ങൾ (ഉദ്ദേശം 12.33 വർഷങ്ങൾ) എന്ന മൂല്യമാണ്‌ NIST നിർദ്ദേശിക്കുന്നത്. ബീറ്റാ റേഡിയോ ആക്ടീവ് നാശത്തിലൂടെ ട്രീറ്റിയം ഹീലിയം-3 ആയി മാറുന്നു:

:

ഈ പ്രക്രിയയിൽ 18.6&nbsp;keV ഊർജ്ജം പുറപ്പെടുവിക്കപ്പെടുന്നു. 

## അവലംബം


വർഗ്ഗം:ഐസോട്ടോപ്പുകൾ
വർഗ്ഗം:ഹൈഡ്രജൻ
വർഗ്ഗം:ഹൈഡ്രജൻ ഐസോട്ടോപ്പുകൾ
ഇൽഖാനി സാമ്രാജ്യം

പതിമൂന്നാം നൂറ്റാണ്ടിൽ പേർഷ്യയിൽ മംഗോൾ സാമ്രാജ്യത്തിന്റെ ഭാഗമായി സ്ഥാപിക്കപ്പെട്ട ഒരു മംഗോളിയൻ ഖാനേറ്റ് ആണ് **ഇൽ ഖാനിദ് സാമ്രാജ്യം** അഥവാ ഇൽ ഖാനേറ്റ് (പേർഷ്യൻ: سلسله ایلخانی, മംഗോളിയൻ: Ил Хан улс). 

1256-ൽ മംഗോളിയൻ മഹാഖാനായിരുന്ന മോങ്‌കെയുടെ സഹോദരനും ചെങ്കിസ് ഖാന്റെ ഒരു പൗത്രനുമായ ഹുലേഗു ഖാനാണ് ഈ സാ‍മ്രാജ്യം സ്ഥാപിച്ചത്.

## തുടക്കം
1256-ലാണ് ഹുലേഗു ഇറാനിലെത്തിയത്. വടക്കൻ ഇറാനിലെ അസ്സാസ്സിനുകളെ തോൽപ്പിച്ച് ഇന്നത്തെ തെഹ്രാനിന് തൊട്ടു പടീഞ്ഞാറുള്ള അലമൂട്ടിലെ അവരുടെ കോട്ട തകർത്തത് ഹുലേഗുവിന്റെ ആദ്യകാലസൈനികവിജയങ്ങളിലൊന്നായിരുന്നു. രണ്ടുവർഷങ്ങൾക്കു ശേഷം 1258 ഫെബ്രുവരിയിൽ മുസ്ലീം ഖലീഫമാരുടെ പൌരാണീകകേന്ദ്രമായ ബാഗ്ദാദ് ഹുലേഗുവിന്റെ നിയന്ത്രണത്തിലായി. 
## ഭരണം, സംസ്കാരം
ഇൽഖാനികൾ അവരുടെ ഭരണകാലത്ത് വടക്കുകിഴക്ക്, മദ്ധ്യേഷ്യയിൽ അധികാരത്തിലിരുന്ന മറ്റൊരു മംഗോളിയൻ വിഭാഗമായിരുന്ന ചഗതായികളോട് മത്സരിച്ചുകൊണ്ടേയിരുന്നു. 

എന്നാൽ സമീപപൂർവ്വദേശത്തെ മംഗോളിയരുടെ ആധിപത്യം അധികകാലം നീണ്ടുനിന്നില്ല. ഹുലേഗുവിന്റെ മരണത്തോടെ സാമ്രാജ്യം ആധുനിക ഇറാന്റെ അതിരുകളിൽ ഒതുങ്ങി.

പതിമൂന്നാം നൂറ്റാണ്ടിന്റെ അവസാനത്തോടെ മേഖലയിലെ മറ്റു മംഗോൾ രാജാക്കന്മാരെപ്പോലെ  ഇൽ ഖാന്മാരും ക്രമേണ അവരുടെ പരമ്പരാഗതപശ്ചത്തലത്തിൽ മാറ്റം വരുത്തുകയും തങ്ങളുടെ ഇറാനിയൻ പ്രജകളുടെ തദ്ദേശീയഭാഷയും പരമ്പരാഗതസംസ്കാരികരീതികളും ക്രമേണ സ്വായത്തമാക്കി. ഹുലേഗുവിന്റെ പിൻ‌ഗാമികൾ ബുദ്ധമതവിശ്വാസികളായിരുന്നെങ്കിലും 1295-ൽ ഇൽ ഖാനായിരുന്ന ഘജാൻ, ഇസ്ലാം മതം സ്വീകരിച്ചു. തുടർന്നുള്ള വർഷങ്ങളിൽ സാമ്രാജ്യത്തിലെ നിരവധി ക്രിസ്ത്യൻ-ജൂത പള്ളികളും, ബുദ്ധവിഹാരങ്ങളും നശിപ്പിക്കപ്പെട്ടു. പതിമൂന്നാം നൂറ്റാണ്ടിന്റെ അവസാനകാലത്ത് കടലാസ് പണം പുറത്തിറക്കിയത് ഇൽ ഖാനിദ് സാമ്രാജ്യത്തിന്റെ വലിയ ഒരു പരിഷ്കാരമായിരുന്നു.

ഘജാന്റെ സ്ഥാനാരോഹണവും അദ്ദേഹത്തിന്റെ മന്ത്രിയായി വന്ന പേർഷ്യൻ പ്രഭു റഷീദ് അൽ ദീന്റേയ്യും കഴിവുകളും മൂലം സാമ്രാജ്യം സാമ്പത്തികമായി ഉയർച്ച കൈവരിച്ചു.

പതിനാലാം നൂറ്റാണ്ടിന്റെ മദ്ധ്യത്തോടെ ഇൽഖാനി സാമ്രാജ്യം അധഃപതിച്ചു.

## അവലംബം

വർഗ്ഗം:ഇറാന്റെ ചരിത്രം
വർഗ്ഗം:മംഗോളിയൻ ഖാനേറ്റുകൾ
വർഗ്ഗം:അഫ്ഗാനിസ്താനിലെ സാമ്രാജ്യങ്ങൾ
താപഗതികതത്ത്വങ്ങൾ

താപഗതികത്തിലെ നിയമങ്ങൾ താപവും പ്രവൃത്തിയും ഒരു വ്യൂഹത്തിൽ എങ്ങനെ പരസ്പരം കൂടിച്ചേർന്നിരിക്കുന്നെന്നു വിശദമാക്കുന്നു. ഈ നിയമങ്ങൾ ഭൗതികശാസ്ത്രത്തിലും മറ്റ് ശാസ്ത്രത്തിലും താപഗതികവുമായി ബന്ധപെട്ട് പഠിക്കാൻ ഉപകരിക്കുന്നു.

**പൂജ്യാമത്തെ നിയമം**
തെർമൊഡൈനാമിക്സിലെ ഒന്നാമത്തെ നിയമമാണ് എങ്കിലും പൂജ്യാമത്തെ നിയമം (zerothlaw) എന്നാണു അറിയപ്പെടുന്നത്. 
ഇതിനു കാരണം മറ്റുള്ള് നിയമങ്ങൾ നിർ വചിച്ച് കഴിഞാണു ഈ നിയമം നിര്വചിക്കാനായത്. താപത്തെ നിർവചിക്കാൻ ഈ നിയമം ഉപയോഗിക്കുന്നു.

നിർവചനം
ഒരു വ്യൂഹം താപസ്ഥിരത കൈവരിക്കുന്നത് അതിലെ താപത്തിന്റെ അളവിൽ മാറ്റം ഉണ്ടാകാതിരിക്കുമ്പോളാണ്‌.A യുംBയുംCയും മൂന്ന് വ്യൂഹങ്ങളാണ്‌  എന്ന് കരുതുക.
പൂജ്യാമത്തെ നിയമം പ്രവചിക്കുന്നത്"
 
വ്യൂഹംAയുംവ്യൂഹംCയുംവ്യൂഹംBയുമായി താപസ്ഥിരതകൈവരിച്ചാൽ വ്യൂഹം Aയും വ്യൂഹംCയും പരസ്പരം താപസ്ഥിരതയിലായിരിക്കും.


പരസ്പരം ബന്ധപ്പെട്ടിരിക്കുന്ന വസ്തുക്കളിലും താപഗതിക വ്യൂഹങ്ങളിലുമുള്ള താപഗതിക സന്തുലനാവസ്ഥയെക്കുറിച്ചുള്ള തത്ത്വമാണ് താപഗതികത്തിലെ പൂജ്യാമതു നിയമം. താപഗതിക വ്യൂഹങ്ങളുടെ താപഗതിക സന്തുലിതാവസ്ഥയെന്നാൽ, ബന്ധപ്പെട്ടിരിക്കുന്ന വ്യൂഹങ്ങളിൽ താപമാറ്റം നടക്കാത്ത അവസ്ഥ എന്നർത്ഥം. ഇതനുസരിച്ച്, സ്വയസന്തുലിതാവസ്ഥയിലുള്ള A, B എന്നീ രണ്ടു താപഗതികവ്യൂഹങ്ങൾ സ്വയസന്തുലിതാവസ്ഥയിലുള്ള C എന്ന താപഗതികവ്യൂഹത്തോടു താപഗതിക സന്തുലനാവസ്ഥയിലാണെങ്കിൽ A യും B യും പരസ്പരം താപഗതിക സന്തുലനാവസ്ഥയിലായിരിക്കും. പൂജ്യാമതു നിയമമനുസരിച്ച്, താപഗതിക സന്തുലിതാവസ്ഥയെന്നതു തുല്യതാബന്ധം (equivalence relation) ആയതിനാൽ ഊഷ്മാവിനെ നിർ‌വചിക്കാനും അളക്കാനുള്ള താപമാപിനികൾ നിർമ്മിക്കാനും ഈ നിയമം സഹായിക്കുന്നു. 

പൂജ്യാമതു നിയമപ്രകാരമുള്ള തുല്യതാ ബന്ധമനുസരിച്ച് താപഗതിക വ്യൂഹങ്ങളുടെ ഗണത്തെ, പല അസംഗമ ഉപഗണങ്ങളാക്കി (disjoint subsets) വിഭജിക്കാം. ഇത്തരം വിഭജനത്തിൽ ഓരോ ഉപഗണത്തിലെയും അംഗങ്ങൾ പരസ്പരം സന്തുലിതാവസ്ഥയിലായിരുക്കുകയും ഒരു വ്യൂഹം ഒരു ഉപഗണത്തിൽ മാത്രം അംഗമായിരിക്കുകയും ചെയ്യും. അതുകൊണ്ട്, വ്യൂഹങ്ങളെ അവയുൾപ്പെടുന്ന ഉപഗണത്തിന്റെ സൂചിക ഉപയോഗിച്ച് തിരിച്ചറിയാം. ഇങ്ങനെയുള്ള സൂചികയായി വാസ്തവികസംഖ്യകൾ ഉപയോഗിക്കുന്ന ഒരു രീതിയാണ് താപനില. പരസ്പരം താപഗതിക സന്തുലിതാവസ്ഥയിലുള്ള വ്യൂഹങ്ങൾക്കെല്ലാം ഒരേ താപനില ആയിരിക്കും. 

; ഒന്നാമത്തെ നിയമം: താപം ഒരു ഊർജ്ജമാണെന്നും  മറ്റ് ഊർജ്ജത്തിൽ നിന്ന് താപത്തിലേക്കുള്ള ഊർജ്ജത്തിന്റെ മാറ്റത്തെ ഈ നിയമം വിശദീകരിക്കുന്നു.

; രണ്ടാമത്തെ നിയമം: ഈ നിയമം എൻട്രോപ്പി എന്ന പ്രതിഭാസത്തെ നിർവചിക്കുന്നു.

; മൂന്നാമത്തെ നിയമം: ഈ നിയമം ഒരു സിസ്റ്റത്തെ കേവലപൂജ്യം എന്ന താപനിലയിൽ എത്തിക്കുക സാധ്യമല്ല എന്നു കാണിക്കുന്നു.

വർഗ്ഗം:താപഗതികം
മഹാകവി

Nagaraj 

മഹാകാവ്യമെഴുതിയ കവികളാണ് **മഹാകവി** എന്നറിയപ്പെടുന്നത്. കഥ, ഖണ്ഡകാവ്യം, നോവൽ എന്നിവ പോലെ സാഹിത്യത്തിലെ ഒരു പ്രധാന സങ്കേതമാണ് **മഹാകാവ്യം**. മഹാകാവ്യത്തിന് അതിന്റേതായ ചില നിയമാവലികളുണ്ട്.  എന്നാൽ മഹാകാവ്യങ്ങളൊന്നും എഴുതാതെ കുമാരനാശാൻ മഹാകവി എന്ന പേരിൽ അറിയപ്പെടുന്നു. അദ്ദേഹത്തിന്റെ ഖണ്ഡകാവ്യങ്ങളെല്ലാം തന്നെ മഹാകാവ്യങ്ങളോടു കിടനിൽക്കുന്നതിനാലാണ് മഹാകവിയെന്ന പേരിന് കുമാരനാശാൻ‌ അർഹനായത്. 1922-ൽ മദ്രാസ്‌ സർവകലാശാലയിൽ വച്ച്‌ അന്നത്തെ വെയിൽസ്‌ രാജകുമാരൻ ആണ് ആശാന്‌ മഹാകവി സ്ഥാനവും പട്ടും വളi
ലഘുചിത്രം|vallathol narayana menon

## മഹാകവികൾ
# തുഞ്ചത്തെഴുത്തച്ഛൻ 
# കലക്കത്ത് കുഞ്ചൻ നമ്പ്യാർ
# ചെറുശ്ശേരി രാമൻ നമ്പൂതിരിപ്പാട് (കൃഷ്ണഗാഥ)
 
എന്നിവരെ പ്രാചീന കാലഘട്ടത്തിലെ മഹാകവികളായും,
#കുമാരനാശാൻ
#ഉള്ളൂർ എസ്. പരമേശ്വരയ്യർ ( mahakavyam - ഉമാകേരളം)
#വള്ളത്തോൾ നാരായണ മേനോൻ (ചിത്രയോഗം)  
എന്നിവരെ ആധുനിക കാലഘട്ടത്തിലെ മഹാകവികളായും പരിഗണിക്കുന്നു.
"തുഞ്ചൻ കുഞ്ചൻ ചെറുശ്ശേരി ആശാനുള്ളൂർ വള്ളത്തോൾ" എന്ന ചൊല്ല് എളുപ്പത്തിൽ ഇവരെ ഓർത്തെടുക്കാൻ സഹായിക്കും.

കേരളത്തിലെ മാപ്പിള മഹാകവിയാണ് മോയിൻകുട്ടി വൈദ്യർ 

കൂടാതെ അനശ്വരനായ മറ്റൊരു മലയാള കവിയാണ് മഹാകവി കെ.വി. സൈമൺ. 1931 ൽ "വേദവിഹാരം" എന്ന മമഹാകാവ്യം സൈമൺ സാർ മലയാളക്കരയ്ക്കു സമർപ്പിച്ചു.

## അവലംബം
മംഗലം ഗ്രാമപഞ്ചായത്ത്

മലപ്പുറം ജില്ലയിൽ തിരൂർ ബ്ലോക്കിൽ ഉൾപ്പെടുന്ന ഒരു ഗ്രാമപഞ്ചായത്താണ്‌ **മംഗലം ഗ്രാമപഞ്ചായത്ത്**. മുൻപ് വെട്ടം പഞ്ചായത്തിന്റെ ഭാഗമായിരുന്നു.  അറബിക്കടലും , ഭാരതപ്പുഴയും, മറ്റു നദികളും, കുളങ്ങളും, വയലുകളും  ഈ പ്രദേശം പ്രകൃതിരമണീയമായി നിലനിർ‍ത്തുന്നു. മംഗലം ഗ്രാമപഞ്ചായത്തിനു 12.17 ചതുരശ്ര കിലോമീറ്റർ വിസ്തീർണ്ണമുണ്ട്. ഈ ഗ്രാമപഞ്ചായത്തിന് 20 വാർഡുകളാണുള്ളത്.മലപ്പുറം ജില്ലയിലെ തിരൂർ താലൂക്കിൽ തിരൂർ ബ്ളോക്കിലാണ് മംഗലം ഗ്രാമപഞ്ചായത്ത് സ്ഥിതി ചെയ്യുന്നത്. മംഗലം വില്ലേജുപരിധിയിലുൾപ്പെടുന്ന മംഗലം ഗ്രാമപഞ്ചായത്തിനു 12.17 ചതുരശ്ര കിലോമീറ്റർ വിസ്തീർണ്ണമുണ്ട്. ഈ പഞ്ചായത്തിന്റെ അതിരുകൾ വടക്കുഭാഗത്ത് വെട്ടം, തലക്കാട് പഞ്ചായത്തുകളും, കിഴക്കുഭാഗത്ത് തൃപ്രങ്ങോട്  പഞ്ചായത്തും തെക്കുഭാഗത്ത് പുറത്തൂർ പഞ്ചായത്തും, പടിഞ്ഞാറുഭാഗത്ത് അറബിക്കടലുമാണ്. 2000 സെപ്റ്റംബർ 30-ാം തിയതി വെട്ടം പഞ്ചായത്ത് വിഭജിച്ചു കൊണ്ടാണ് മംഗലം പഞ്ചായത്ത് രൂപീകൃതമായത്. ഭൂപ്രകൃതിയനുസരിച്ച് തീരദേശ മേഖലയിൽ സ്ഥിതി ചെയ്യുന്ന ഈ പഞ്ചായത്തിലെ പ്രധാന വിളകൾ, തെങ്ങ്, നെല്ല്, വാഴ എന്നിവയാണ്. തിരൂർ-പൊന്നാനിപുഴയാണ് പഞ്ചായത്തിലൂടെ ഒഴുകുന്ന പ്രധാന നദി. പഞ്ചായത്തിൽ അഞ്ചു ഏക്കറോളം പ്രദേശത്ത് കണ്ടൽ കാടുകളുണ്ട്. തിരൂർ പൊന്നാനി കടവ്, വാടികടവ്, തെക്കേകടവ്, വടക്കേകടവ് എന്നിവ പഞ്ചായത്തിലെ പ്രധാന ജലഗതാഗത കേന്ദ്രങ്ങളാണ്. തിരൂർ-പുറത്തൂർ റോഡ്, മംഗലം-ആലിങ്ങൾ റോഡ്, കൂട്ടായി-തിരൂർ റോഡ്, മംഗലം-കൂട്ടായി റോഡ് തുടങ്ങിയവയാണ് പഞ്ചായത്തിലൂടെ കടന്നുപോകുന്ന പ്രധാന പാതകൾ. ബ്രിട്ടീഷ് പട്ടാളത്തെ വിറപ്പിച്ച മുഹമ്മദ് അബ്ദുറഹിമാൻ സാഹിബിന്റെ കുടുംബത്തിന്റെ വേരുകൾ കൂട്ടായി പ്രദേശത്താണ്. മഹാകവി വള്ളത്തോൾ നാരായണമേനോൻ ജനിച്ചതും വളർന്നതും മംഗലം ഗ്രാമത്തിലാണ്.
## അതിരുകൾ
*കിഴക്ക് - തൃപ്രങ്ങോട്  പഞ്ചായത്ത്
*പടിഞ്ഞാറ് – അറബിക്കടൽ
*തെക്ക്‌ - പുറത്തൂർ പഞ്ചായത്ത്
*വടക്ക് – വെട്ടം, തലക്കാട് പഞ്ചായത്തുകൾ

## വാർഡുകൾ
#ആശാൻപടി  	 
#പുല്ലൂണി നോർത്ത് 	 
#പുല്ലൂണി സൗത്ത് 	
#തൊട്ടിയിലങ്ങാടി 	 
#മംഗലം സൗത്ത് 	 
#പുന്നമന 	 	
#ചേന്നര വെസ്റ്റ് 	
#ചേന്നര ഈസ്റ്റ് 	
#വാളമരുതൂർ വെസ്റ്റ് 	
#വാളമരുതൂർ ഈസ്റ്റ് 	
#കാവഞ്ചേരി 	 
#കുറുമ്പടി 	 
#പെരുന്തിരുത്തി ഈസ്റ്റ് 	
#പെരുന്തിരുത്തി വെസ്റ്റ് 	
#കൂട്ടായി സൗത്ത് 	
#കൂട്ടായി ടൗൺ 	 
#കൂട്ടായി വെസ്റ്റ് 	 
#അരയൻ കടപ്പുറം 	 
#കൂട്ടായി പാരീസ് 	
#കൂട്ടായി നോർത്ത്

## സ്ഥിതിവിവരക്കണക്കുകൾ

## അവലംബങ്ങൾ

*http://www.trend.kerala.gov.in  
*http://lsgkerala.in/mangalampanchayat 
*Census data 2001

വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
മിന്നാരം (ചലച്ചിത്രം)

1994-ൽ പ്രശസ്ത സംവിധായകൻ പ്രിയദർശന്റെ സംവിധാനത്തിൽ, മോഹൻലാൽ, ശോഭന, തിലകൻ, വേണു നാഗവള്ളി, ജഗതി ശ്രീകുമാർ എന്നിവർ അഭിനയിച്ച് പുറത്തിറങ്ങിയ മലയാളചലച്ചിത്രമാണ് **മിന്നാരം**. ചെറിയാൻ കല്പകവാടിയുടെ കഥയ്ക്ക്, തിരക്കഥയും, സംഭാഷണവും നിർവഹിച്ചത് സംവിധായകൻ പ്രിയദർശൻ തന്നെയാണ്. 1994-ൽ പുറത്തിറങ്ങിയ വാണിജ്യ വിജയം കൈവരിച്ച ചിത്രങ്ങളിൽ ഒന്നായ മിന്നാരം നിർമ്മിച്ചത് ആർ. മോഹൻ ആണ്. എട്ട് ഗാനങ്ങളുള്ള ഈ ചിത്രത്തിന്റെ സംഗീതസംവിധാനം നിർവ്വഹിച്ചത്. എസ്. പി. വെങ്കിടേഷും, ഗാനരചന നിർവ്വഹിച്ചത് ഗിരീഷ് പുത്തഞ്ചേരിയും ഷിബു ചക്രവർത്തിയും ചേർന്നാണ്.

## കഥാസംഗ്രഹം
ബോബി ടീനയെ വിവാഹം കഴിക്കാൻ ഒരുങ്ങുകയാണ്,മുൻ കാമുകി ഒരു കുഞ്ഞുമായി വന്ന് കുഞ്ഞ് ബോബിയുടെതാണ് അവകാശപ്പെടുന്നു . കല്യാണം മുടങ്ങിയപ്പോൾ, അവൾ തെറ്റാണെന്ന് തെളിയിക്കാൻ ബോബി തീരുമാനിക്കുന്നു.

## പ്രധാന അഭിനേതാക്കൾ
*മോഹൻലാൽ - ബോബി
*ശോഭന - നീന
*തിലകൻ - മാത്യൂസ്
*ജഗതി ശ്രീകുമാർ - ഉണ്ണുണ്ണി  
*വേണു നാഗവള്ളി - 
*അഞ്ജു - ടീന
*ലാലു അലക്സ് - 
*ശങ്കരാടി - അയ്യർ
*മണിയൻ പിള്ള രാജു - മണികണ്ഠൻ
*ഉമ്മർ - ചാക്കോച്ചൻ
*ഗീത വിജയൻ -

## പുറത്തേക്കുള്ള കണ്ണികൾ
* 
* മിന്നാരത്തിലെ ഗാനങ്ങൾ 

## അവലംബം


വർഗ്ഗം:1994-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
വർഗ്ഗം:മോഹൻലാൽ-ശോഭന ജോഡി
തേന്മാവിൻ കൊമ്പത്ത്

1994ൽ പുറത്തിറങ്ങിയ മലയാളചലച്ചിത്രമാണ് **തേന്മാവിൻ കൊമ്പത്ത്**. ഈ ചിത്രത്തിന്റെ രചനയും, സംവിധാനവും നിർവ്വഹിച്ചത് പ്രിയദർശനാണ്. നല്ലരീതിയിൽ വ്യാവസായിക വിജയം കൈവരിച്ച ഈ ചിത്രത്തിലെ നായകൻ മോഹൻലാലും, നായിക ശോഭനയും ആയിരുന്നു. നെടുമുടി വേണുവും, കവിയൂർ പൊന്നമ്മയും, ശ്രീനിവാസനും, കെ.പി.എ.സി. ലളിതയും മറ്റു പ്രധാന കഥാപാത്രങ്ങളെ അവതരിപ്പിച്ചു. കെ. വി. ആനന്ദിന് മികച്ച ഛായാഗ്രാഹകനുള്ള ദേശീയ ചലച്ചിത്രപുരസ്കാരം ഈ ചിത്രം നേടിക്കൊടുത്തു. കൂടാതെ തേന്മാവിൻ കൊമ്പത്തിലെ ഗാനങ്ങൾ ചിട്ടപ്പെടുത്തിയതിന് മികച്ച സംഗീതസംവിധായകനുള്ള ആ വർഷത്തെ കേരളസംസ്ഥാന ചലച്ചിത്രപുരസ്കാരം ബേണി ഇഗ്നേഷ്യസിന് ലഭിക്കുകയുണ്ടായി. ഒരു ത്രികോണ പ്രണയ കഥ പറഞ്ഞ ഈ ചിത്രം മോഹൻലാൽ, പ്രിയദർശൻ കൂട്ടുകെട്ടിൽ പുറത്തിറങ്ങിയ നല്ല ചിത്രങ്ങളിൽ ഒന്നായി കണക്കാക്കപ്പെടുന്നു.

## പ്രധാന അഭിനേതാക്കൾ
*മോഹൻലാൽ - മാണിക്യൻ
*ശോഭന - കാർ‍ത്തുമ്പി
*നെടുമുടി വേണു - ശ്രീകൃഷ്ണൻ
*കവിയൂർ പൊന്നമ്മ - 
*ശ്രീനിവാസൻ - അപ്പക്കാള
*സുകുമാരി - ഇഞ്ചിമ്മൂട് ഗാന്ധാരി
*കുതിരവട്ടം പപ്പു - ശോഭനയുടെ അമ്മാവൻ
*ശരത് സക്സെന - മല്ലിക്കെട്ട്
*ശങ്കരാടി - മാണിക്യന്റെ അച്ഛൻ
*കെ.പി.എ.സി. ലളിത - കാൎത്തുച്ചേച്ചി

## ഗാനങ്ങൾ
ഗിരീഷ് പുത്തൻച്ചേരിയുടെ വരികൾക്ക് സംഗീതം നൽകിയത് ബേണി ഇഗ്നേഷ്യൻസ് ആയിരുന്നു.മരിക്കുന്നതിന് ഏതാനും ആഴ്ചകൾക്കുമുമ്പ്, രാഹുൽ ദേവ് ബർമ്മൻ   കൊച്ചിയിലെ മാധ്യമപ്രവർത്തകർക്ക് നൽകിയ അഭിമുഖത്തിൽ  ഈ ചിത്രത്തിന്റെ സംഗീതസംവിധായകനായി  താൻ തീരുമാനിക്കപ്പെട്ടിരുന്നു എന്ന് വെളിപ്പെടുത്തിയിരുന്നു.എന്നാൽ ചിത്രത്തിന്റെ ഗാനങ്ങൾ ചിട്ടപ്പെടുത്തുന്നതിന്  മുമ്പ് അദ്ദേഹം മരിച്ചു.

ചിത്രത്തിലെ മൂന്ന് ഗാനങ്ങളെങ്കിലും അനുകരിക്കപ്പെട്ടു എന്ന് ബെണി-ഇഗ്നേഷ്യസ് എന്നിവർക്കു മേൽ ആരോപിക്കപ്പെട്ടു.പങ്കജ് മല്ലിക്ക്
ആലപിച്ച ജനപ്രിയ ഹിന്ദി ക്ലാസിക് ഗാനമായ"പിയ മിലാങ്കോ ജാന" യുടെ ആവിഷ്കാരമാണ് "എന്റേ മനസിലൊരു നാണം" എന്ന ഗാനം.  "നിലാ പൊങ്കൽ" ഈ ചിത്രത്തിലെ മറ്റൊരു ഗാനം "സൺ മേരെ ബന്ദു റേ" എന്ന ബംഗാളി ഗാനത്തിന്റെ അനുകരണമാണെന്നും  ആരോപിക്കപ്പെടുന്നു.  "മരുപടിയും" എന്ന തമിഴ് സിനിമയിലെ "ആസെയ് അതികം വെച്ച്" എന്ന ഇളയരാജയുടെ ഗാനത്തിന്റെ പകർപ്പാണ് "മാനം തെളിഞ്ഞെ വന്നാൽ " എന്ന ഗാനം.  ആരോപണങ്ങൾ വകവയ്ക്കാതെ ബെണി-ഇഗ്നേഷ്യസിന് മികച്ച സംഗീത സംവിധായകർക്കുള്ള കേരള സംസ്ഥാന ചലച്ചിത്ര അവാർഡ് ലഭിച്ചു.  ചലച്ചിത്ര സംഗീതത്തിൽ അനുകരണക്കാരെ സർക്കാർ ബഹുമാനിക്കുന്നുവെന്ന് അവകാശപ്പെട്ട് മുതിർന്ന സംഗീത സംവിധായകൻ ജി. ദേവരാജൻ താൻ നേടിയ നാല് സംസ്ഥാന അവാർഡുകളിൽ മൂന്നെണ്ണം തിരികെ നൽകി.

## പുരസ്കാരങ്ങൾ
*മികച്ച കലാസംവിധായകനുള്ള ദേശീയ ചലച്ചിത്രപുരസ്കാരം - സാബു സിറിൾ
*മികച്ച ഛായാഗ്രാഹകനുള്ള ദേശീയ ചലച്ചിത്രപുരസ്കാരം - കെ. വി. ആനന്ദ്
*മികച്ച സംഗീതസംവിധായകനുള്ള കേരളസംസ്ഥാന ചലച്ചിത്രപുരസ്കാരം - ബേണി ഇഗ്നേഷ്യസ്

## പുറത്തേക്കുള്ള കണ്ണികൾ

* 
* തേന്മാവിൻ കൊമ്പത്തിലെ ഗാനങ്ങൾ 

## അവലംബം


വർഗ്ഗം:1994-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:മോഹൻലാൽ-ശോഭന ജോഡി
വർഗ്ഗം:ബേണി ഇഗ്നേഷ്യസ് സംഗീതം പകർന്ന ചലച്ചിത്രങ്ങൾ
വർഗ്ഗം:ഗിരീഷ്-ബേണി ഇഗ്നേഷ്യസ് ഗാനങ്ങൾ
വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
കൊടുവള്ളി

*ഇതേ പേരിലുള്ള ബ്ലോക്ക് പഞ്ചായത്തിന് ദയവായി [[കൊടുവള്ളി ബ്ലോക്ക് പഞ്ചായത്ത്|കൊടുവള്ളി]] കാണുക.* *ഇതേ പേരിലുള്ള നിയോജകമണ്ഡലത്തിനായി  ദയവായി [[കൊടുവള്ളി നിയമസഭാമണ്ഡലം|കൊടുവള്ളി]] കാണുക* കാണുക, 

കോഴിക്കോട് ജില്ലയിലെ ഒരു പട്ടണം ആണ്‌ *'കൊടുവള്ളി*. കോഴിക്കോട് നഗരത്തിൽ നിന്ന്  ഏകദേശം 23 കിലോ മീറ്റർ കിഴക്കായി കോഴിക്കോട് കൊള്ളേഗൾ ദേശീയപാത 212-ൽ ആണ്‌ ഈ പട്ടണം സ്ഥിതി ചെയ്യുന്നത്. സ്വർണ്ണപ്പണിക്കും സ്വർണ്ണവ്യാപാര സ്ഥാപനങ്ങൾക്കും പ്രശസ്തമാണ് കൊടുവള്ളി. കേരളത്തിന്റെ സുവർണ നഗരി എന്നാണ് കൊടുവള്ളി അറിയപ്പെടുന്നത്. നല്ല പൈതൃകം നിറഞ്ഞ നാടാണ് കൊടുവള്ളി

## കൊടുവള്ളി നിയമസഭാമണ്ഡലം.
കോഴിക്കോട് ജില്ലയിലെ കൊടുവള്ളി നഗരസഭയും  ഓമശ്ശേരി, കിഴക്കോത്ത്, മടവൂർ, താമരശ്ശേരി, കട്ടിപ്പാറ, നരിക്കുനി എന്നീ ഗ്രാമ പഞ്ചായത്തുകൾ ഉൾപ്പെട്ടതാണ്‌ "കൊടുവള്ളി നിയമസഭാമണ്ഡലം".  2006 ലെ നിയമസഭാ തിരഞ്ഞെടുപ്പ് 2006 ഇടത് സ്വാതന്ത്രനായി മൽസരിച്ച പി. ടി. എ. റഹീമും 2011 ൽ ഇന്ത്യൻ യൂണിയൻ മുസ്ലിം ലീഗിലെ വി എം ഉമ്മർ മാസ്റ്ററും  തുടർന്ന്  കാരാട്ട് റസാക്കും  ആണ്  ഈ നിയമസഭാ മണ്ഡലത്തെ പ്രതിനീകരിച്ചിരുന്നത്. 2021 ൽ നടന്ന നിയമസഭ തിരഞ്ഞെടുപ്പിൽ വിജയിച്ച ഇന്ത്യൻ യൂണിയൻ മുസ്ലിം ലീഗിലെ ഡോ. എം കെ  മുനീർ ആണ് ഇപ്പോൾ ഈ മണ്ഡലത്തെ പ്രതിനിധീകരിക്കുന്നത് 

## കായികം
ഫുട്ബോൾ , ബാഡ്മിന്റൺ, വോളിബോൾ എന്നിവയാണ്‌ കൊടുവള്ളിയുടെ പ്രധാന കായികവിനോദങ്ങൾ ,
കൊയപ്പ സെവൻസ് ഫുട്ബോൾ വളരെ പ്രസിദ്ധമാണ്.

## പ്രധാന സ്ഥലങ്ങളിലേക്കുള്ള  ദൂരം
* ബാംഗ്ലൂർ                             - 357കി മീ
* മൈസൂർ                            - 200കി മീ    
* ഊട്ടി                                  -200കിമീ
* കൊയിലാണ്ടി                     -25കി മീ
* തുഷാരഗിരി                        - 25കി മീ
* സുൽത്താൻ ബത്തേരി      - 70കി മീ
* അരീക്കോട്                         - 21കി മീ
* കോഴിക്കോട്                       - 23കി മീ
* കോഴിക്കോട് എയർപോർട്ട് - 50കി മീ

വർഗ്ഗം:കോഴിക്കോട് ജില്ലയിലെ പട്ടണങ്ങൾവർഗ്ഗം:കോഴിക്കോട് ജില്ലയിലെ ഗ്രാമങ്ങൾ